Nacrtom kosovskog Zakona o visokom obrazovanju univerzitet Srbije u Mitrovici predviđen kao kosovska institucija - Gorapress.net\n20.03.2019. u 07:59\nNacrtom kosovskog Zakona o visokom obrazovanju za čije izglasavanje su potrebni glasovi bar četiri poslanika koji predstavljaju srpsku zajednicu u kosovskoj skupštini, predviđeno je da se Univerzitet u Kosovskoj Mitrovici podvede pod kosovsku javnu instituciju visokog obrazovanja. Ovaj nacrt zakona, koji je predložen još u novembru mesecu prošle godine, početkom marta je razmatran u skupštinskom odboru za obrazovanje u Prištini, čiji je član i poslanica Srpske liste u ostavci Verica Ćeranić.\nKosovski ministar obrazovanja, Šućuri Bitići (Shyqyri Bytyqi) navodi za KTV da ovaj nacrt zakona predviđa brojne izmene od kojih će zavisiti kvalitet visokog obrazovanja, kako javnog, tako i privatnog.\nMeđutim, zbog bojkota poslanika Srpske liste, Skupština Kosova ne može da se u prvom čitanju izjasni o nacrtu Zakona o visokom obrazovanju, izveštava KTV.\nStudentski parlament Filozofskog fakulteta Univerziteta u Prištini sa privremenim sedištem u Kosovskoj Mitrovici tada je demantovao ove navode i osudio izjave „političkih predstavnika privremenih institucija u Prištini, koji u svojim izjavama najavljuju integraciju Univerziteta u obrazovni sistem nepostojeće republike Kosovo“.


Ekonomija - datum: 2019-08-24 ŠESTA OVOGODIŠNJA AUKCIJA DRŽAVNIH ZAPISA\nCentralna banka Crna Gore Vlada se zadužuje još 30 miliona Iz Centralne banke (CBCG) su saopštili da se ponude mogu dostavljati do 12 sati na dan aukcije.Â Rok dospijeća zapisa je 182 dana, odnosno 26. februar naredne godine\nAukcija državnih zapisa sa rokom dospijeća od 182 dana, vrijednih 30 miliona eura, šesta ovogodišnja, biće održana u utorak. Iz Centralne banke (CBCG) su saopštili da se ponude mogu dostavljati do 12 sati na dan aukcije. Rok dospijeća zapisa je 182 dana, odnosno 26. februar naredne godine.\nNa prvoj ovogodišnjoj aukciji prodati su svi državni zapisi od 18 miliona eura, na drugoj od 24 miliona, na trećoj od 30 miliona, na četvrtoj od 18 miliona, a na petoj od 24 miliona eura, prenijela je juče agencija MINA biznis. Prošle godine održano je šest aukcija sa rokom dospijeća od 182 dana.\nDržavni zapisi su diskontovane kratkoročne hartije od vrijednosti koje CBCG prodaje u ime Ministarstva finansija u cilju održavanja tekuće likvidnosti budžeta.\nZapisi se prodaju kao diskontovane hartije, metodom aukcije, po cijeni nižoj od nominalne vrijednosti, dok se otplaćuju po nominali na dan dospijeća. Razlika između nominalne vrijednosti i kupovne cijene predstavlja zarađenu kamatu na investiciji. Ministarstvo finansija obavezno je da na dan dospijeća isplati obaveze po emitovanim državnim zapisima.


ISTORIJA za 3. razred gimnazije prirodno matematičkog smera i 4. razred opšteg i društveno-jezičkog smera(2018.god.)\nAutori: ĐURIĆ ĐORĐE , PAVLOVIĆ MOMČILO\nKB broj: 23121\nISTORIJA za 3. razred gimnazije prirodno matematičkog smera i 4. razred opšteg i društveno-jezičkog smera\n5. preštampano izdanje – 2020. god.\nCilj nastave istorije u završnim razredima gimnazija, jeste sticanje humanističkog obrazovanja i razvijanje istorijske svesti; razumevanje istorijskog prostora i vremena, istorijskih događaja, pojava i procesa i uloge istaknutih ličnosti. Važan segment je i razvijanje individualnog i nacionalnog identiteta, sticanje i proširivanje znanja, kao i formiranje stavova neophodnih za razumevanje savremenog sveta u nacionalnom, regionalnom, evropskom i globalnom okviru.\nMaterija u ovom udžbeniku saopštena je kao „priča”, ispunjena najvažnijim informacijama i pojedinim detaljima. Trudili smo se da istorijske događaje i procese predstavimo jasno i dinamično, kako bi učenicima pomogli u stvaranju što jasnije predstave ne samo o tome šta se desilo već i zašto se desilo, kao i kakve su posledice proistekle iz veoma kompleksnih procesa koji su obeležili zadati hronološki period. Imali smo u vidu i integrativnu funkciju istorije, koja u obrazovnom sistemu učenicima može da pomogne da shvate povezanost i uslovljenost geografskih, ekonomskih i kulturnih uslova života čoveka kroz prostor i vreme.\nUdžbenik se sastoji od osam osnovnih tematskih celina, u kojima je izložena nacionalna i opšta istorija u vremenskom okviru od kraja XIX do početka XXI veka. Čine ga 49 lekcija, od čega se 32 odnose na istoriju srpskog naroda, a 17 na opštu istoriju.\nRuski jezik 3 za stručne škol...\nRuski jezik 3 za stručne škole, osim ekonomske i ugostiteljsko-turističke..\nFRANCUSKI JEZ. 3 -za gimnazije\nNovi udžbenički komplet iz francuskog jezika za 3. razred gimnazije sva tri smera sadrži udžbenik, r..\nNemački jezik 3 za stručne šk...\nNemački jezik 3 za stručne škole, osim ekonomske i ugostiteljsko-turističke..\nMUZIČKA KULTURA za 4. razred ...\nMUZIČKA KULTURA za četvrti razred gimnazije društveno-jezičkog smera 1. izdanje – 2018. god. Au..\nДО ВСТРЕЧИ В РОССИИ 3 – RUSKI...\nДО ВСТРЕЧИ В РОССИИ 3 – RUSKI JEZIK i radna sveska za treći razred gimnazije i srednjih stručnih ško..\nBIOLOGIJA za 3. razred gimnaz...\nBIOLOGIJA za 3. razred gimnazije opšteg smera 6. preštampano izdanje – 2019. god. &nbs..\nNEMAČKI JEZIK za 3. razred gi...\nNEMAČKI JEZIK za 3. razred gimnazije 1. strani jezik..\nTagovi: istorija, gimnazija, društveni, prirodni, opšti


Đoković šesti put osvojio Australijan open\nNajbolji teniser sveta Novak Đoković šesti put u karijeri osvojio je Australijan open, pošto je u nedelju, u finalu, savladao Britanca Endija Mareja 6:1, 7:5, 7:6 (7:3).\nĐoković se sa šest titula u Melburnu izjednačio sa Rojom Emersonom, a kada su gren slem trofeji u pitanju sa 11 titula stigao je Roda Lejvera i Bjorna Borga.\nMeč je trajao dva sata i 53 minuta, a Đoković je ostvario 22. pobedu u 31. medusobnom duelu protiv Britanca, čak cetvrtu u finalima Melburna.\nĐoković je prvi set dobio za samo 30 minuta, ali je u naredna dva Marej pružio znatno jači otpor. Drugi set, koji je i presudio pobednika, trajao je 80 minuta, dok je Marej u trećem uspeo da se vrati posle Đokovićeve prednosti, stigne do taj-brejka, ali više nije izdržao.\nĐoković će za šestu titulu u Melburnu dobiti i novčanu nagradu od dva i po miliona evra.\n"Endi, ne brini, igraćemo još finala"\nĐoković je posle osvajanje rekordne šeste titule na Australijan openu, pokušao da uteši Endija Mareja, koji je izgubio rekordno peto finale u Melburnu.\n"Moram da odam priznanje Endiju na sjajnom turniru i siguran sam da ćemo u budućnosti ponovo imati priliku da se borimo za ovaj trofej. Sjajan si prijatelj, sjajan protivnik, želim da ti cecstitam na igri, ali i na tome što ćeš uskoro postati otac i osetiti najbolji osećaj, koji smo moja supruga i ja već osetili", rekao je Đoković prilikom svečane dodela pehara.\nOn se zahvalio svom timu i priznao da je počastvovan što njegovo ime stoji uz legende, s obzirom da se šestom titulom u Melburnu izjednačio sa Rojom Emersonom, a 11. gren slem trofejom sa Rodom Lejverom i Bjernom Borgom.\n"Počastvovan sam što sam ovde, vidimo se sledeće godine", poručio je Đoković.\nSa druge strane, Marej se prvo našalio na svoj račun opaskom da mu se čini da je već bio ovde, a potom je, u emotivnom govoru, čestitao Novaku.


Ekipa ČAAK-a vicešamšion Srbije u krosu - Ozonpress :: internet portal\nTag: ČAAK, Prvenstvo\nU subotu 31. oktobra 2020. godine u Zaječaru održano je Prvenstvo Srbije u krosu na kome je nastupilo oko 200 takmičara iz 37 klubova. Prvenstvo ima pojedinačni i ekipni karakter, gde ekipu čine po tri takmičara u svakoj kategoriji. Boje atletskog kluba ČAAK branilo je 17 atletičara i svi su velikim zalaganjem na stazi postigli odlične rezultate u pojedinačnoj i ekipnoj konkurenciji.\nOvogodišnje Prvenstvo Srbije je održano u okviru krosa RTS – a na kome su nastupali učenici osnovnih škola.\nAK ČAAK 2. mesto na ekipnom Prvenstvu Srbije\nU trci mlađih pionira na 1500 metara Vuk Grujić je zauzeo 2. mesto, Andrej Cvetić je zauzeo 3. mesto dok je Vasilije Matković bio sedmi. Ova tri takmičara ČAAK – a su zauzeli 1. mesto u ekipnom plasmanu. Moramo napomenuti da su ova tri dečaka rođena 2009 godine, a u ovoj kategoriji se takmiče dečaci rođeni 2007 godine i mlađi.\nMalo sportske sreće nedostajalo je u trci na 1000 metara mlađim pionirkama Đurđi Đokić, Jani Janković, Marti Jezdimirović, Nađi Jović i Nađi Vasiljević da se domognu pobedničkog postolja, ali su donele značajne bodove za ekipni plasman.\nVuk, Andrej i Vasilije – prvaci Srbije za mlađe pionire (ekipno)\nU trci mlađih juniora na 5000 metara Ognjen Nikolić imao je svoj najbolji ovogodišnji nastup. Ubedljivom pobedom aktuelni vicešampion Balkana oprostio se od mlađe juniorskog staža i najavio dobre rezultate i u idućoj sezoni.\nOgnjen je zajedno sa Ognjenom Čorbićem i Markom Milanovićem imao najbolji ekipni plasman kod mlađih juniora.\nMlađa juniorka Marijana Jakovljević zauzela je odlično 2. mesto u trci na 4.000 metara i priredila veliko iznenađenje.\nMarijana Jakovljević 2. mesto na 4.000 metara\nU trci starijih juniorki na 4.000 metara očekivanu pobedu i zlatnu medalju za ČAAK donela je Sanja Đoković.\nDobar nastup i veliki doprinos ekipi imali su Iva Zelenović, Boris Stojanović, Ivan Urošević i Nikola Adžemović u svojim kategorijama, ali su ovog puta ostali bez medalja.\nKros ekipa ČAAK – a 2. mesto na Prvenstvu Srbije\n– Ovim takmičenjem je praktično završena zvanična atletska sezona u kojoj smo uprkos svim problemima napravili zaista odlične rezultate. Sa nestrpljenjem očekujemo proglašenja Srpskog atletskog saveza najboljih organizatora takmičenja, atletičara/ki, trenera i listu uspešnosti klubova. Očekuje nas zasluženi odmor, a posle toga pripreme za narednu sezonu – kaže predsednik kluba Svetislav LJ. Marković.\nČačanin 03/11/2020 u 06:02 Odgovorite\nBravo za takmičareali i za trenera Dukanca\nPoznavalac prilika 03/11/2020 u 10:53 Odgovorite\nNaravno… bravo sve takmicare…ali i za trenerski tandem Srdjan-Dragan…koji su zaslucni za uspeh za nese dece…\ncacanin 04/11/2020 u 05:36 Odgovorite\nDeco ucite skolu, nema u Srbiji od sporta nista. Skola na prvom mestu….


Vučević najavio skup za 11. april, ali Vučić još nije odlučio? (FOTO) - Infobrif\nVučević najavio skup za 11. april, ali Vučić još nije odlučio? (FOTO)\nObjavljeno 3.04.2019. u 18:17\nGradonačelnik Novog Sada i potpredsednik SNS Miloš Vučević objavio je danas na svom Tviter nalogu fotografiju na kojoj je kao datum centralnog skupa u okviru kampanje „Budućnost Srbije“ naveden 11. april.\nVučević je objavio fotografiju na kojoj stoji „Novi Sad je omladinska prestonica Evrope i evropska prestonica kulture, a ne mesto sukoba. Novi Sad, 11. aprila 2019. Nastavljamo napred za budućnost Srbije“.\nVučević obelodanio: Pomeramo datum, neću da mi Đilas pravi haos\nU izjavi za Tanjug, Vučević je obrazložio da je to još jedna njegova molba predsedniku Srbije Aleksandru Vučiću da obilazak u okviru kampanje pomeri za dan ranije.\nOn je istakao da konačnu odluku o tome donosi nosilac kampanje, odnosno predsednik Republike.\nPredsednik Srbije: O kakvim kontramitinzima pričaju?\n„Predsednik odlučuje, a to je moj apel i molba ka njemu da kampanju pomeri za dan ranije da bismo izbegli incidente i ludosti koje spremaju Obradović, Ðilas i Jeremić. Da ne bismo dozvolili fašisti Obradoviću i tajkunima Ðilasu i Jeremiću da prave haos u Novom Sadu, ja molim predsednika da pomeri kampanju Budućnost Srbije za jedan dan“, rekao je Vučević.\nVučević je i juče, u saopštenju, zamolio predsednika da razmotri mogućnost pomeranja skupa u Novom Sadu sa 12. na 11. april, kako se ne bi istog dana podudarila dva skupa, jedan u okviru kampanje „Budućnost Srbije“ i protest „1 od 5 miliona“, koji su zakazani za isti dan, 12. april.\n„Budućnost Srbije“ i „Jedan od pet miliona“ istog dana u istom gradu\nAleksandar VučićKampanjaMiloš VučevićNovi Sad\nČlan Predsedništva BiH prebačen u bolnicu\nVlada ujedinjuje 15 fabrika naoružanja i vojne opreme


Podrška Sindikata kabinskog osoblja zrakoplova - Slobodni Filozofski\nPodrška Sindikata kabinskog osoblja zrakoplova\nPoštovani kolege studenti Filozofskog fakulteta, sudionici Nezavisne studentske inicijative,\nSindikat kabinskog osoblja zrakoplova ( sindikat stewardess-a i stward-a Croatia Airlinesa) vam ovim putem želi izraziti punu podršku u vašoj odlučnosti da se izborite za besplatan studij za sve, kao i u težnji da vašom Inicijativom senzibilizirate javnost za vaše probleme koji su u konačnici problemi svih nas, običnih i neobičnih ljudi.\nDijelimo vaše stavove po pitanju sveopće društvene potrebe da manjina koja donosi zakone i odlučuje o svakodnevnoj sudbini većine, mora na sasvim drugaćiji način od dosadašnje prakse, tu večinu uključiti u raspravu i uvažiti potrebe i stavove onih na koje se ti zakoni odnose.\nI kao radnici i kao građani ove zemlje i ove planete uoćavamo na globalnoj i na lokalnoj razini iste probleme koje ste vi izvrsno artikulirali u FAQ 1 i FAQ 2, kao i u letku “Obrazovna strategija vlasti”.\nDijelimo ideju da svaki pojedinac u društvu ima svoj dio odgovornosti za funkcioniranje tog društva, a u vašoj Inicijativi vidimo težnju za kontinuiranim aktivnim uključivanjem svih pojedinaca u društvu u angažman oko zajedničkih problema.\nOhrabruje činjenica da mlada i nekompromitirana inteligencija konačno javno artikulira svoje probleme kao i probleme čitavog društva, te preuzima inicijativu u borbi za čovječnijom organizacijom društva.\nSa željom da vaša Inicijativa što prije postigne uspjeh, a u skladu sa pojedinačnim mogućnostima naših članova, pozivamo sve naše članove na aktivan angažman oko aktualnih problema u našem društvu.


Predstavljen hitan „Eko plan za spas Srbije“ – My Blog\nPredstavljen hitan „Eko plan za spas Srbije“\nPredstavljen hitan „Eko plan za…\nStranka slobode i pravde predstavila je hitan „Eko plan za spas Srbije“ koji se sastoji od konkretnih mera za zaštitu: vazduha, zemljišta i vode. Igor Radošević, predsednik Odbora za ekologiju Stranke slobode i pravde, naglasio je da godišnje u Srbiji zbog povećanog nivoa zagađenja vazduha umre 10.000 ljudi, ali država i pored toga ne preduzima gotovo ništa kako bi ljudima obezbedila čist vazduh.\nNaprotiv, poslednja merenja pokazuju da je više gradova u Srbiji među najzagađenijim u svetu. Na udaru su: Bor, Majdanpek, Smederevo, Valjevo, Novi Pazar, Užice, Kraljevo, Niš, Novi Sad, Beograd… TENT Obrenovac i Kostolac zajedno zagađuju kao zajedno sve elektrane u Francuskoj, Poljskoj, Češkoj i Bugarskoj. U EU 150 elektrana proizvodi godipnje 600.000 tona sumpor-dioksida dok TENT Obrenovac i Kostolac zajedno proizvode 300.000 tona sumpor-dioksida (od dozvoljenih 55.000 tona)!\n· Zabranu prodaje lignita uglja lošeg kvaliteta koji se koristi u elektranama i individualnim ložištima a ostavlja katastrofalne posledice po zdravlje stanovništva.\n· Državno subvencionisanje koje će omogućiti prelazak kućnih ložista na gas. Naime, veliki broj porodičnih kuća pretežno koristi stare, neefikasne kotlove na ugalj i drvenu biomasu. Procenjuje se da ih u Srbiji ima 2,1 miliona dok u Beogradu oko 300.000 domaćinstava koristi kućna ložišta za grejanje.\n· Kažnjavanje svih kompanija koje ne poštuju ekoloske standarde, kroz privremenu meru zabrane rada, dok se ne utvrdi da se standardi poštuju;\n· Ulaganje u obnovljive izvore enrgije (solarne parkove, vetroparkove, geotermane izvore i biomasu) sa cilljem da do 2040. godine iz obnovljhivih izvora dobijamo 40 odsto energije.\nRadošević je najavo da će sutra 22. aprila, na Dan planete zemlje predstaviti novi set mera iz „Plana za eko spas Srbije“ koji treba da obezbedi zaustavljanje uništavanja zemljišta.\nPreviousPrevious post:SSP: Kinezi u Boru rade ono što im dozvoljava trenutna vlastNextNext post:SSP Kragujevac: Ne damo Srbiju za šaku srebrnjaka


Dačić: Bošnjački zvaničnici BiH žele destabilizaciju i sukobe - Sputnjik Srbija\n09:48 21 Septembar 2020\n21:24 29.07.2016 (osveženo 21:26 29.07.2016) Preuzmite kraći link\nŠef srpske diplomatije Ivica Dačić izjavio je da je današnje ukidanje mera zabrane za ratnog zločinca Nasera Orića, kao i izjave Bakira Izetbegovića gde poredi Banjaluku i Novi Pazar, pokazuju da je politika bošnjačkih zvaničnika iz BiH usmerena na destabilizaciju regiona i izazivanje sukoba sa Srbijom i srpskim narodom.\nKako je saopštilo Ministarstvo spoljnih poslova, Dačić je istakao da je Republika Srpska međunarodno garantovani entitet, ravnopravan sa drugim entitetom i da je srpski narod u Bosni i Hercegovini međunarodno priznat kao ravnopravan i konstitutivni, zajedno sa druga dva naroda.\n„Specijalni odnosi Srbije i Republike Srpske su garantovani Dejtonskim sporazumom. Zato je svako poređenje sa Novim Pazarom u stvari poziv na promenu ustavnog uređenja Srbije i grubo mešanje u naše unutrašnje poslove“, rekao je ministar spoljnih poslova.\n„Srbija to ne dozvoljava nikome, pa neće ni Izetbegoviću“, naglasio je Dačić.\nIzetbegović, BiH, Naser Orić, Ivica Dačić


12.03.2019 u 19:57\nPrvi srpski hor proslavio 180 leta\nPančevo – U godini krunisanja engleske kraljice Viktorije, dok Atlantikom kreću prvi parobrodi, a Srbija dobija obeležja državnosti, u Pančevu se o Božiću 1838. godine, sa sa balkona Svetouspenskog hrama prvi put se zaorilo višeglasno pojanje. Beše to prvi nastup hora Pančevačkog srpskog crkvenog pevačkog društva, najstarijeg u Srba, ali i na Balkanu. Sam početak 19. veka vreme je u kom, uz Veliku školu osnovanu 1808. i Maticu srpsku (1826), PSCPD je treća kulturna institucija, ponikla pod okriljem Pravoslavne crkve i ove zemlje, koja začinje građansko društvo, zaslužna za uvođenje notne muzike i pojanja u nas, te tako trajno postaje čuvar srpskog identiteta. Čitavo Pančevo, s velikim ponosom, ali odmereno, zaokružilo je godinu neverovatnog jubileja – 180 godina postojanja i rada svog\n04.03.2019 u 20:30\nVlasnici retko prijavljuju napade svojih ljubimaca\nPančevo – Žena iz Pančeva, povređena u napadu raspomamljenog psa, kućnog ljubimca, operisana je i nalazi se na Odeljenju intenzivne nege Opšte bolnice Pančevo. Ona je imala sreće da preživi ujede staforda koji je napao nju i 66-godišnju R. M., koja je preminula posle napada psa, čiji vlasnik je njen sin I. M. On nas je dočekao na mestu tragedije vidno gnevan „na novinare, koji pišu laži” i pripretio da će zvati policiju, a o tome kako se sve desilo nije hteo da govori. Komšije, koje smo, takođe, zatekli u zajedničkom dvorištu u Ulici Bore Šipoša, na broju 40, u pančevačkom naselju Topola, ispričali su pak da su čuli veliku galamu i lavež, ali da nisu smeli da odu u drugi deo dvorišta. Na pitanje šta znaju o psu koji je usmrtio ženu, kazali su da nikada nije slobodno šetao dvorištem, da\nObilaznica podelila Bavaništance\nBavanište – Ona stara narodna „Svetu se ne može ugoditi” obistinjuje se ovih dana u južnobanatskom Bavaništu. Samo što su dobili „prsten” oko sela u vidu 40 godina priželjkivane i gotovo deceniju i po građene obilaznice, te posle sasvim opravdanih apela kako su životno ugroženi, lokalno stanovništvo, poznatije kao Pidike, opet nije zadovoljno. Zaobilazni put dužine pet kilometara propustio je prva vozila novembra prošle godine i, što je mnogo važnije, pre svega teške kamione, šlepere, koji su decenijama sekli, ali i „ispravljali” njegove oštre, nepregledne krivine. Priređena je ovim povodom velika svečanost, okupili se zadovoljni meštani, a vrpcu presekla premijerka Ana Brnabić. Samo tri meseca kasnije, raspoloženje među ovdašnjim življem sasvim je drugačije. „Selo je potpuno\n02.03.2019 u 15:37\nNajnoviji slučaj napada psa na ljude, koji je za posledicu imao smrtni ishod i teške telesne povrede, pokrenuo je pitanje pravilne dresure „opasnih” i borbenih pasa i odgovornosti njihovih vlasnika. Jutros u Pančevu staford je napao dve žene, od kojih je jedna povređena, a druga od zadobijenih ujeda i povreda preminula. Stručnjaci navode da se najveći problemi dešavaju zbog neodgovornih i neiskusnih vlasnika, ali da je izuzetno važna i genetika psa, jer životinja može da nasledi „agresivnu crtu”. „Opasni” psi nisu uvek i krvoločni, jer je pas onakav kakvim ga napravi vlasnik, kaže za Tanjug kinološki sudija i odgajivač nemačkih boksera i dobermana Sava Ignjatović. „Psi nisu krivi za svoje loše postupke, vlasnici pasa su odgovorni”, kaže Ignjatović. On navodi da vlasnici\nPrivatnici nerado puštaju radnike da dobrovoljno daju krv\nPančevo – Do ove godine Služba za transfuziju krvi u Pančevu prikupljala je krv radnim danima i vikendom, a dobrovoljni davaoci su mogli da biraju kada će se odazvati humanom pozivu. Od kada je septembra prošle godine donet zakon koji na novi način uređuje ovu oblast, to više nije moguće. Sada se organizovanjem akcija prukupljanja krvi bave opštinske organizacije Crvenog krsta u svojim prostorijama, a pančevačka podružnica tome posvećuje tri sata sredom. Potrebe službe transfuzije su oko 100 jedinica krvi nedeljno, dok se novim režimom rada prikupi upola manje, mada statistika svedoči da se na mesečnom nivou prosečne potrebe ipak dostignu. Stoga iz pančevačkog Crvenog krsta uveravaju građane da ne treba da brinu, jer će eventualno nedostajuće količine krvi obezbediti Zavod za\nPančevački vozači radiće i kao kondukteri – kontrolori\nPančevo – U „Autotransportom preduzeću Pančevo” za dlaku je izbegnuta obustava rada i prestanak prevoza putnika, a razlog je pretnja vozača da će iz firme otići zbog niskih zarada i loših uslova za rad. Rukovodstvo ATP-a je munjevito reagovalo, a novi predlog plana rada za ovu godinu našao se pred gradskim većnicima. „Od prvog januara ove godine zarade u javnom sektoru se i inače uvećavaju za pet odsto, a zajedničkim dogovorom smo došli i do cifre od još 10 odsto povećanja. To nije ni približno onome što imaju vozači u drugim gradovima, ali s obzirom na to da su ovde lakši uslovi za rad i manji vremenski angažman, jer saobraćaj nije toliko opterećen, tome je i zarada prilagođena. Stoji i obećanje za ukupno 17 miliona solidarne pomoći, na koju su radnici navikli, iako nije obaveza, kao dokaz


Autorka: Jovana Stanković Izvori: The Guardian Datum: 25.09.2020.\nProjekti za hvatanje, upotrebu i skladištenje ugljen-dioksida biće neophodni za ostvarivanje klimatskih ciljeva, saopštila je Međunarodna agencija za energetiku.\nOve tehnologije podrazumevaju hvatanje ugljen-dioksida sagorevanjem goriva ili industrijskim procesima, zatim njegov transport brodom ili cevovodom i njegovo korišćenje za stvaranje vrednih proizvoda i usluga ili skladištenje duboko pod zemljom.\nKada je uhvaćen, ugljen-dioksid se može cevima preneti u podzemna skladišta ili prodati kupcima koji će ga koristiti na različite načine, kao što je proizvodnja plastike ili pravljenje gaziranih pića.\nVeoma je bitno istaći da ove tehnologije predstavljaju i osnovu za uklanjanje emisija ugljen-dioksida iz atmosfere.\nMeđunarodna agencija za energetiku navodi da je početak korišćenja ovih tehnologija tekao sporo, te se u svetu trenutno koristi samo oko 20 postrojenja. Ipak, sa podizanjem klimatskih ciljeva, i trka za ulaganjem u nove projekte za hvatanje ugljen-dioksida postaje sve brža.\nTrenutno je Norveška vodeća država kada se govori o razvoju ovih tehnologija, ali veliki projekti u cilju hvatanja ugljen-dioksida se sprovode i u Sjedinjenim Američkim Državama, Kanadi i Kini.\nPostoji mnogo rešenja i tehnologija za hvatanje ugljen-dioksida iz atmosfere, a više o tome možete pročitati u našem prethodnom tekstu OVDE.


"Srbi i Turci su ovde zajedno živeli": Šta je po dolasku u Beograd poručio Erdogan - Nedeljnik\n"Srbi i Turci su ovde zajedno živeli": Šta je po dolasku u Beograd poručio Erdogan\n"Turska i Srbija su dve ključne zemlje na Balkanu. Kao što je Turska u svom neposrednom geografskom okruženju ključ za mir i stabilnost, tako je i Srbija na Balkanu, koji ima multietničku, multikulturalnu i dinamičnu strukturu, u poziciji da otvori put regionu", napisao je turski predsednik\nPredsednik Turske Redžep Tajip Erdogan doputovao je sinoć u dvodnevnu posetu Srbiji tokom koje će razgovarati s najvišim državnim zvaničnicima, učestvovati na srpsko-turskom poslovnom forumu i posetiti Novi Pazar.\nErdogan je, uoči posete, u autorskom tekstu za Politiku naveo da je saradnja Srbije i Turske od ključne važnosti za mir, stabilnost i prosperitet na Balkanu, ali i širom Evrope.\n"Zajednička istorija po prirodi stvari sa sobom nosi neke osetljivosti i različita shvatanja, što važi i za Tursku i Srbiju. Kao zemlja, mi na te različitosti nismo gledali i ne gledamo na njih kao na prepreke za saradnju. U skladu sa zajedničkim ciljevim, pokušavamo da se naši bilateralni odnosi nastave kroz konstruktivan pristup i iskren dijalog", naveo je Erdogan u autorskom tekstu za Politiku. Erdogan je ocenio da je "region Sandžak" i dalje "most prijateljstva" između Srbije i Turske. On je naveo da zemlje pre svega rade na produbljivanju ekonomske sadnje, da Turska pomno prati ekonomske reforme u Srbiji i da se trudi da pruži podršku Srbiji u njenoj inicijativi ekonomskog razvoja, prenose mediji.\n"Turska i Srbija su dve ključne zemlje na Balkanu. Kao što je Turska u svom neposrednom geografskom okruženju ključ za mir i stabilnost, tako je i Srbija na Balkanu, koji ima multietničku, multikulturalnu i dinamičnu strukturu, u poziciji da otvori put regionu", napisao je turski predsednik.\nOn je rekao da su veze između Turske i Srbije jake i duboko ukorenjene, da su u svojoj dugoj istoriji na ovim prostorima Turci i Srbi zajedno živeli, te da se i danas mogu videti tragovi zajedničke istorije u jeziku, arhitekturi, kuhinji, kulturi i mnogim drugim oblastima.\n"Iako nemaju zajedničku granicu, Turska i Srbija se smatraju komšijama, a tajna je sakrivena upravo u ovim bliskim vezama", naveo je Erdogan. Kaže da to što se u Beograd ulazilo kroz Stambol kapiju, a u Istanbul kroz Beogradsku, simbol je tog komšijskog osećaja i bez zajedničke granice koji se proteže iz prošlosti u budućnost. Nema sumnje da je, ističe turski predsednik, saradnja neizbežna i zbog geopolitičkog položaja dve zemlje. Zajednička istorija po prirodi stvari, kaže on, sa sobom nosi neke osetljivosti i različita shvatanja, što važi i za Tursku i Srbiju.\n"Nikada nijedna od naših zemalja nije dozvolila da njeni individualni problemi naruše međusobno prijateljstvo i saradnju. Čak i u najtežim vremenima pridavali smo poseban značaj tome da održimo dijalog i da razumemo jedni druge", ističe Erdogan. Prema njegovim rečima, od trgovine do turizma, od kulture do investicija, na mnogim poljima postigli smo istorijske uspehe. I danas, prvenstveno u ekonomiji, produbljujemo i proširujemo naše bilateralne odnose. Navodi i da obostrane posete na visokom nivou, koje su učestale u poslednje vreme, predstavljaju konkretnu manifestaciju jake političke volje koja postoji u obe zemlje.\nU fokusu posete biće ekonomska saradnja pri čemu je srpska strana najviše zainteresovana za privlačenje novih investicija iz Turske, a jedna od tema biće i energetika, odnosno gasovod Turski tok. U Srbiju s predsednikom Turske dolazi i 185 privrednika zainteresovanih da ulažu u Srbiji. Očekuje se potpisivanje novog Sporazuma o slobodnoj trgovini dve zemlje, kao i potpisivanje ugovora o dolasku nekoliko turskih kompanija u Srbiju, prenose mediji. Generalni sekretar predsednika Srbije Nikola Selaković izjavio je da sporazumi koji će biti potpisani tokom posete turskog predsednika Redžepa Tajipa Erdogana donose veliku korist za srpsku privredu, ali će i produbiti odnose dve zemlje.\n"Niz sporazuma koji će biti zaključeni donose velike beneficije, velika korist za srpsku privredu - od sporazuma koji se tiču izvoza goveđeg mesa, suncokretovog ulja. Biće još niz sporazuma o saradnji koji će produbiti saradnju dve zemlje", rekao je Selaković. Kako kaže značaj posete Erdogana je veliki jer pokazuje "da je Srbija postala politički zrela zemlja, koja razgovara i sa onima sa kojima se ne slaže u svemu i sa kojima ne deli iste pozicije već traži zajedničke dodirne tačke", prenose Novosti.\nOdavno nisam vecu glupost cuo od nekog zvanicnika,ne racunajuci domace oni su neprevazidjeni. Da ovo procita neko ko nije sa ovih prostora pomislio bi da smo sa Turcima prozivljavali zlatno doba, renesansu,a ne bili porobljeni , proganjani, ubijani 5 vekova! Znam da je ovom nasem uvlakacu posao da docekuje i ovakve tipove koji dolaze sa ko zna kakvim namerama ali mi je muka da o tome slusam i citam kao o nekom velikom dogadjaju , bitnom za nas. Dodjite i prodjite dosta ste se zadrzali prosli put!\n\_'Zajednicka istorija\_' je ona gde su \_'oni\_' bili vlast, a \_'mi raja.te kapije, reci i kuhinja, bas i nisu kompantibilne, pogotovo ako se \_' povezivanje\_' dve drzave radi takobsto ce se raja jedne ubedjibati da je bliza nesusedima i neetnickom narodu samo zbog veroispovesti kojoj su se povinovali zarad pukog prezivljavanja i spasa od zuluma\nŠto reče pesnik:Drumovi će poželet Turaka,a Turaka nigde biti neće.Sa ove tačke gledišta nebi bilo loše da se ponovo vrate oni uzimali desetak ovi nam samo desetak ostave.


Početna » Politika » Page 2475\nPredsedništvo URS o Vladi\nSednica Predsedništva Ujedinjenih regiona Srbije, na kojoj je trebalo da bude razmatran rad ministara te stranke u Vladi, održana je juče u Beogradu.\nPiše: P. D. 18. 7. 2013.\nSrbija što pre da formira pregovarački tim\nUviđajući dobre opšte kapacitete vaše administracije, ja lično verujem da Srbija može da bude dobar primer za region, najbolji đak u razredu.\nPiše: Marija Stojanović 17. 7. 2013.\n„SPS je neuništiv“\nNi Aleksandar Vučić ni Mlađan Dinkić ni ja trenutno nemamo jasnu sliku o personalnim rešenjima u predstojećoj rekonstrukciji Vlade, rekao je juče premijer Ivica Dačić na proslavi 23. godišnjice od osnivanja SPS, čiji je lider.\nPiše: B. C. 17. 7. 2013.\nFile u Beogradu o pregovorima i Kosovu\nRazgovorima s delegacijom Vlade Srbije i premijerom Ivicom Dačićem, evropski komesar za proširenje Štefan File počeo je juče kasno po podne dvodnevnu posetu Beogradu posvećenu pripremama za početak pregovora o pristupanju Srbije Evropskoj uniji.\nPiše: P. D. 17. 7. 2013.\nPatrijarsi kritikuju Vladu Srbije\nPatrijarh Srpske pravoslavne crkve Irinej i patrijarh Ruske pravoslavne crkve Kiril kritikovali su politiku državnog rukovodstva Srbije u vezi s Kosovom. „Naše sadašnje rukovodstvo je pod priličnim uticajem Zapada. Crkva čini sve da njihovu svest veže za moćnu rusku istoriju, rusku crkvu“, rekao je patrijarh SPC prilikom susreta u Moskvi.\nDržavni zvaničnici sa Srbima sa severa\nU Predsedništvu Srbije danas popodne trebalo bi da se održi sastanak najviših državnih zvaničnika s predsednicima četiri srpske opštine na severu Kosova i Metohije, nezvanično saznaje Danas.\nPiše: J. T. 17. 7. 2013.\nDačić: Pitanje ko pravi probleme oko rekonstrukcije Vlade je za Vučića\nBeograd — Premijer Srbije Ivica Dačić kaže da ni on, ni lideri SNS i URS nemaju jasnu sliku o personalnim rešenjima u rekonstrukciji, već „možda samo ono što bi želeli“. „Trenutno ni ja ni Vučić ni Dinkić nemamo jasnu sliku o personalnim stvarima, odnosno možda imamo šta bismo mi želeli, ali je pitanje hoće li to biti moguće“, rekao je Dačić novinarima na obeležavanju 23 godine od osnivanja SPS\nPiše: Danas Online, agencije/foto: Beta 17. 7. 2013.\nForsiranje političkog haosa\nDok zvanični Beograd zabavlja javnost rekonstrukcijom Vlade, Centralna izborna komisija Kosova donela je juče Pravilnik o lokalnim kosovskim izborima, najavljenim za 3. novembar.\nPiše: Jelena Tasić 16. 7. 2013.\nSrbija bi stala\nOdržavanje vanrednih parlamentarnih izbora, u slučaju da se stranke vladajuće koalicije ne dogovore o rekonstrukciji Vlade, o čemu se sve češće spekuliše, verovatno bi usporilo početak pregovora o pristupanju EU, a bilo bi dodatno ugrožena ionako neizvesna borba protiv ekonomske krize, kažu sagovornici Danasa.\nPiše: L. Valtner 16. 7. 2013.\nDonošenjem Strategije prevencije i zaštite od diskriminacije, koju je Vlada usvojila krajem juna, stvoren je neophodan pravni okvir za efikasnu antidiskriminacionu politiku u Srbiji.\nPiše: M. Stojanović 16. 7. 2013.\nSkupština o novoj vladi 29. ili 30. jula\nSednica Glavnog odbora Srpske napredne stranke na kojoj će se razgovarati o rekonstrukciji Vlade Srbije, biće održana u petak 26. jula.\nPiše: M. R. M. - P. D. 16. 7. 2013.\nŠtefan File danas i sutra u Beogradu\nEvropski komesar za proširenje Štefan File dolazi danas u dvodnevnu zvaničnu posetu Beogradu tokom koje će se susresti s najvišim državnim zvaničnicima i pozdraviti ulazak Srbije u novu fazu njenih odnosa sa EU, započetu nakon što je Evropski savet 28. juna doneo odluku o otvaranju pregovora o pristupanju.\nPiše: P. D. 16. 7. 2013.\nĐilas brani Đinđićevu\nPredsednik DS Dragan Đilas upozorio je da je pisanje pojedinih medija da je Ružica Đinđić, supruga ubijenog premijera Zorana Đinđića, „uzurpirala“ kuću na Dedinju „verovatno najgori napad“ na funkcionere demokrata u poslednjih godinu dana.\nNisu svi ministri iz URS radili dobro\nSrpska napredna stranka ne beži od izbora ni u jednom trenutku. Mi smo u najboljoj poziciji za izbore, ali se na prvom mestu ne rukovodimo interesima SNS, već sudbine zemlje i građana, i samo u odnosu na to ćemo procenjivati da li treba ići na izbore ili ne i u kom trenutku.\nPiše: Mirjana R. Milenković 15. 7. 2013.\nI Dačić i Vučić hoće svog čoveka\nPremijer Ivica Dačić i prvi potpredsednik Vlade Aleksandar Vučić ovih dana intenzivno razgovaraju o osobi koja će biti glavni pregovarač Srbije u pristupnim pregovorima sa Evropskom unijom, a konsultuju se i sa predstavnicima Evropske komisije i zemalja članica EU, saznaje Danas.\nPiše: Lidija Valtner 15. 7. 2013.\n1 … 2.474 2.475 2.476 … 3.349


Poboljšanje za penzionere do kraja godine\nKEDS: Smanjićemo isključenja struje u Radevu\nNakon razgovora direktora Odeljenja javnih službi Opštine Gračanica Zorana Danilovića sa nadležnima iz KEDS-a, stiglo je obećanje da će se danas u popodnevnim satima redukovati isključenja struje u selu Radevo i još nekim mestima u ovom delu opštine Gračanica.\nBez oduzimanja tablica na Jarinju\nNezvanične najave Prištine da će od ponoći početi da oduzima vozila sa "srpskim" tablicama pokazale su se, sudeći po izveštajima sa terena, praznom pretnjom, ali zasad nije jasno da li je i suspendovala sporazum o osiguranju, što je takođe nezvanično najavljivano u četvrtak.\nZa sud 85 poslanika\nSkupština Kosova trebalo bi sledeće nedelje da glasa o formiranju specijanog suda, a očekuje se da 85 posanika glasa za ustavne amandmane koji će omogućiti njegovo formiranje, piše Zeri.\nNikolić primio akreditive japanskog ambasadora\nPredsednik Srbije Tomislav Nikolić primio je danas akreditivna pisma novoimenovanog ambasadora Japana u Beogradu Đuićija Takahare kome je preneo da Srbija želi da nastavi da jača svestrane odnose i saradnju sa Japanom kao prijateljskom zemljom i jednim od najznačajnijih partnera u Aziji.\nNovi kvar na vodovodnoj mreži u Gračanici\nNakon što su ekipe Vododova uklonile kvar na vodovodnoj mreži koji je juče poslepodne nastao u Ajvaliji meštani Gračanice od jutros su ponovo bez vode zbog pucanja cevi u ulici â€žTomislava Sekulićaâ€œ koja vodi ka naselju Padalište.\nNikolić i garda na paradi u Kini 3. septembra


Maršalov plan – Bankar.me\nTag Archives: Maršalov plan\nNovember 11, 2021 CRNA GORA, FINANSIJE, SVE VIJESTI 0\nSpecijalni izaslanik Sjedinjenih Američkih Država za Zapadni Balkan Gabriel Eskobar potvrdio je snažnu poruku projektima Crna Gora radi i Evropa sad, saopštio je ministar finansija i socijalnog staranja, Milojko Spajić.\nNovember 10, 2021 BANKE, Članci, CRNA GORA, CRNA GORA, FINANSIJE, SVE VIJESTI 0\nPredstavnici banaka odbili su mogućnost da oni u ime države naplaćuju porez na podizanje gotovine od svojih klijenata, navodeći da takva uporedna praksa ne postoji u Evropi, kao i da zaposleni na šalterima banaka ne mogu postati poreski inspektori koji bi procjenjivali u koje svrhe klijent podiže novac i da …\nNakon socijalnih partnera i građana, EVROPA SAD dobila pozitivne ocjene u EU, na redu poslanici\nNovember 8, 2021 CRNA GORA, FINANSIJE, SVE VIJESTI 0\nMinistar ekonomskog razvoja i Ministar finansija i socijalnog staranja u Vladi Crne Gore, Jakov Milatović i Milojko Spajić sastali su se danas u Briselu sa evropskim komesarom za ekonomiju Paolom Đentilonijem. Tokom sastanka našoj delegaciji je upućena snažna poruka podrške za razvojne projekte naše zemlje koji između ostalog obuhvataju jednu …\nProgram “Evropa Sad”: Ugroženi privrednici koji isplaćuju zarade niže od 330 eura\nNovember 8, 2021 BIZNIS, CRNA GORA, SVE VIJESTI 0\nUsvajanjem programa „Evropa sad“ izvjesno će se povećati troškovi preduzetnika, mikro i malih preduzeća, koji bi mogli biti ugroženi, posebno u manje razvijenim djelovima Crne Gore, kao i u sektorima privrede koji su prepoznati po nižem nivou zarada\nDrecun o programu „Evropa sad”: Revolucionaran zahvat koji u Crnoj Gori još nije viđen\nEkonomski analitičar Predrag Drecun vjeruje da je povećanje minimalne zarade na 450 eura i smanjenje poreskog opterećenja na plate dobar potez, koji će dovesti do povećanja potrošnje. Istakao je i da se program “Evropa sad” donosi u političkom ambijentu koji je veoma nestabilan, te da ovo predstavlja revolucionarni zahvat, koji …\nNovember 8, 2021 SVE VIJESTI 0\nPremijer Zdravko Krivokapić pozvao je Demokratski front (DF) da izglasaju budžet za narednu godinu i da u parlamentu podrže zakone koji su bitni za realizaciju programa Evropa sad. On je, u autorskom tekstu dostavljenom medijima, najavio da će Vlada ovih dana građanima prezentovati plan održivog infrastrukturnog razvoja “Crna Gora odmah”, …\nSpajić: U prvom kvartalu 2022. bićemo na pretkriznom nivou BDP-a\nNovember 7, 2021 Članci, CRNA GORA, MAKRO, SVE VIJESTI 0\nMinistar finansija i socijalnog staranja Milojko Spajić saopštio je da će Crna Gora već u prvom kvartalu sljedeće biti na pretkriznom nivou bruto domaćeg proizvoda (BDP).\nAnaliza i prezentacija programa “Evropa sad!”\nNovember 5, 2021 Članci, CRNA GORA, FINANSIJE, SVE VIJESTI 1\nProgram “Evropa sad” koji je juče predstavila Vlada predviđa i progresivno oporezivanje zarada prema kome će oni koji imaju veću platu plaćati i veći porez.\nMilatović i Spajić predstavljaju “Maršalov plan” u Briselu i Luksemburgu\nNovember 5, 2021 CRNA GORA, FINANSIJE, SVE VIJESTI 0\nMinistar ekonomskog razvoja Jakov Milatović i ministar finansija i socijalnog staranja Milojko Spajić boraviće u zvaničnoj posjeti Briselu i Luksemburgu, koja će biti organizovana u periodu od 8 do 12. novembra, gdje će, između ostalog, predstaviti nove reforme odnosno „Maršalov plan“ za Crnu Goru.\nSpajić tvrdi da se država neće zaduživati u 2022.\nVlada je danas usvojila program “Evropa sad” koji sadrži novi set poreski mjera koje bi trebale da stupe na snagu 1. januara naredne godine.\nVlada usvojila program “Evropa sad”: Plate će većini stanovništva porasti više od 20 odsto\nPremijer Zdravko Krivokapić saopštio je danas da je Vlada usvojila program Evropa sad i dodao da je to projekat koji vraća sistem na dominaciju socijalne pravde i dostojanstven život svih građana. Program Evropa sad ima četiri cilja – prvi povećanje životnog standarda svih građana, drugi unaprjeđenje poslovnog i investicionog ambijenta, treći smanjenje …\nPredstavljanje programa “Evropa sad” (live)\nVlada Crne Gore u 14 časova je počela pres konferenciju povodom programa “Evropa sad”. Na konferenciji za medije će, kako je saopšteno iz Vlade, biti predstavljena detaljna analiza, podaci i plan za sprovođenje reformi “Evropa sad”.\nDanas pres konferencija o programu “Evropa sad”\nNovember 4, 2021 SVE VIJESTI 0\nVlada Crne Gore održaće danas u 14 sati pres konferenciju povodom programa “Evropa sad”.


Saznajemo: Od 1. jula jeftiniji roming na Balkanu - 20.06.2017, Sputnik Srbija\nAko ova odluka važi za više od 400 miliona stanovnika EU, ne vidim da bi ona imala nekih velikih finansijskih posledica ako bi se odnosila i na još 15 miliona... 20.06.2017, Sputnik Srbija\nvesti, ekonomija, srbija, crna gora, rasim ljajić, bosna i hercegovina (bih), severna makedonija\n21:00 20.06.2017 (Osveženo: 10:50 24.08.2021)\n© Fotolia / AlexshalamovDevojka sa telefonom u ruci\nMinistri iz BiH, Crne Gore, Makedonije i Srbije, zaduženi za sektor telekomunikacija, usaglasili su tekst pisma kojim od Evropske komisije traže da se odluka o ukidanju rominga u državama EU proširi i na te četiri zemlje Zapadnog Balkana i pismo će danas biti upućeno EU, izjavio je za Sputnjik ministar trgovine, turizma i telekomunikacija Srbije Rasim Ljajić.\nPismo koje je adresirano na Andrusa Ansipa, potpredsednika Evropske komisije zaduženog za jedinstveno digitalno tržište, jeste inicijativa koja je izvorno proizvod dogovora te četiri zemlje, bez bilo kakvog uplitanja ili sugestija sa strane. Jednostavno, proistekla je, iz potrebe da obezbedimo što jeftinije telekomunikacione usluge za naše građane, naglašava Ljajić.\n23 April 2015, 15:57\nOn podseća da su iste četiri države upravo iz tog razloga pre tri godine napravile međusobni dogovor oko postepenog smanjenja cena usluga rominga.\n„Od 1. jula će cene, koje su nekada bile i za desetinu puta veće nego u EU, biti dodatno snižene za dolazne, odlazne pozive, SMS poruke i prenos podataka, odnosno internet“, najavio je Ljajić.\nMinistar telekomunikacija napominje da je pismo koje će danas biti upućeno Evropskoj komisiji motivisano odlukom o ukidanju naplate usluga rominga u zemljama EU, koja je stupila na snagu 15. juna.\n„Kao zemlje koje su u različitoj fazi pristupanja EU smatrali smo da bi i naši građani trebalo da koriste benefite koje imaju žitelji EU“, kaže on.\nNa pitanje zašto ima rezerve po pitanju prihvatanja inicijative, ministar telekomunikacija kaže da ne želi da se stvaraju prevelika očekivanja.\n„Šanse nam nisu velike, iz prostog razloga jer smo pre dve godine odbijeni s obrazloženjem da uredba važi samo za zemlje koje su unutar EU, ali ne i one koje su u procesu pristupanja Uniji“, napominje Ljajić.\n18 Novembar 2016, 17:34\nMinistri četiri države Balkana, međutim, smatraju da ova regionalna inicijativa treba da bude podržana od EU koja i kroz Berlinski proces i Berlin plus nastoji da pomogne zemljama Zapadnog Balkana u izgradnji pre svega infrastrukture. Ovo bi, kako ocenjuje Ljajić, bila konkretna vrsta pomoći čiji bi korisnici bili svi građani četiri zemlje.\n„Neće biti lako. Pregovori o ukidanju rominga u EU su trajali više od 10 godina. Takođe i telekomunikacioni operateri bi ovom odlukom izgubili oko 1,2 milijarde evra, ali se računa da će oni taj manjak nadoknaditi kroz povećanu frekvenciju saobraćaja. Ako ova odluka važi za više od 400 miliona stanovnika EU, ne vidim da bi ona imala nekih velikih finansijskih posledica ako bi se odnosila na još 15 miliona stanovnika koji žive u ove četiri zemlje“, naglašava Ljajić.\nNadu da bi inicijativa četiri balkanske države ipak mogla da bude prihvaćena uliva, kako kaže, činjenica da ni Norveška, Lihtenštajn i Island nisu članice EU, a uredba o ukidanju naplate rominga se odnosi i na njih.


Burno u Crnoj Gori: Zbog ove sudijske odluke Mornar traži poništavanje meča za titulu [VIDEO] - Sportska centrala\nBurno u Crnoj Gori: Zbog ove sudijske odluke Mornar traži poništavanje meča za titulu [VIDEO]\n30 maj 2019. 09:38\nKošarkaši Budućnosti zvanično su vratili pehar namenjen šampionu Crne Gore u svoje vitrine, međutim Mornar je nakon pete utakmice finala plej-ofa uložio žalbu na sudijsku odluku nepunih 7 sekundi pre kraja meča.\nRezultat je bio 73:72 za Budućnost, koja je bila u posedu, a sudija Milija Vojinović dosudio je nesportski faul Mićoviću i praktično rešio meč za titulu s obzirom da je Nemanja Gordić do kraja pogodio 3 od 4 slobodna bacanja.\nMeđutim, iz Bara su zatražili da Sudijska komisija Košarkaškog saveza Crne Gore pregleda snimak i odluči u skladu sa takmičarskim pravilnikom.\n– Ukoliko bi bila uvažena žalba Mornara na spornu odluku, utakmica bi, prema propozicijama takmičenja, bila poništena, smatraju u Mornaru.\nInače trener Mihailo Pavićević pomenuo je posle meča sudiju Vojinovića.\n– Čestitam Budućnosti na osvojenoj tituli, shodno kvalitetu je mislila i da će je lakše osvojiti. Dali smo poslednji atom snage, ali ostaje mrlja zbog nesportskog faula u napadu koji nam je sviran u finišu. Odluka je direktno rešila pobednika, imali bismo šansu… Čuo sam priče i pre meča da će sudija Vojinović biti glavna uzdanica Budućnosti, ali neću o tome, izjavio je Pavićević, a prenele pogoričke „Vijesti“.


Budite deo velikog novogodišnjeg darivanja - Zdrava i prava\nU četvrtak 24. decembra od 14 do 18 sati u Mikser House, organizuje se prikupljanje odeće, konzervirane hrane, kozmetike i ostalih potrepština za najugroženije. Budite deo velikog novogodišnjeg darivanja i poklonite stvari onima kojima su najpotrebnije.\n“Novogodišnji Giveaway” organizuje mladi entuziasti na sopstvenu inicijativu. Oni su do sada organizovali Belgrade Giveaway i Solidarnu Klopicu, a sada pozivaju sve ljude dobre volje da se pridruže u ovoj inspirativnoj akciji.\nSve donacije biće dostavljene institucijama kojima je to zaista potrebno, a to su: Domovi za nezbrinutu decu, Prihvatilište za odrasla i stara lica, Svratište za decu, Zvečanska, NVO Atina.\nCilj akcije novogodišnjeg darivanja je da se malim delima učine radosnim oni kojima su potrebne osnovne životne potrepštine, pred novogodišnje praznike koji treba da budu podjednako radosni za sve.\nNaravno, ne morate sve poklone kupovati u prodavnicama i tržnim centrima. Naučite svoju decu kako da svoje poklanjanje “oboje” pravom vrednosti i osećanjima. Izrada njihovih ličnih poklona može im pomoći da iskažu koliko im je do određene osobe stalo, pa da ceo proces poklanjanja bude još vredniji i za njih same i za onoga ko poklone dobija.\nZaboravite na žvake: Ovaj napitak osvežava dah


Pčelarski sajam 24. februara u Bujanovcu - Bujanovačke\nPočetna EKONOMIJA Pčelarski sajam 24. februara u Bujanovcu\nPčelarski sajam 24. februara u Bujanovcu\nBujanovačke11. feb 2018.EKONOMIJA, GRAD, NASLOVNA0\nBUJANOVAC, 11. februar 2018. – U Bujanovcu će 24. febrauara biti održana prodajna izložba pčelinjih proizvoda, pčelarske opreme i pribora, manifestacija koju tradicionalno organizuje bujanovačko Udruženje pčelara „Polen 2012“, u saradnji sa UP „Apikula“ iz sela Nesalce.\nDolazak su najavili pčelari iz Makedonije, Bugarske, Albanije i sa Kosova koji će, zajedno sa domaćinima i posetiocima moći istovremeno da prisustvuju i 3. Međunarodnom seminaru pčelarstva pod nazivom „ Pčela ne poznaje granice“.\nOčekujemo veliki broj izlagača i gostiju\nZarije Mitić, predsednik UP „Polen 2012“ kaže da mesto održavanja seminara i izložbe zavisi od broja izlagača.\nPlaniramo da to bude u Domu kulture „Vuk Karadžić“ ili, ako se najavi više učesnika, u Sportskom centru „Mladost“. Do sada je već najavljeno učešće dvadesetak izlagača opreme i pčelinjih proizvoda iz Srbije. Među njima su i proizvođači iz Bujanovca, ali i pčelari iz Makedonije, Bugarske i Albanije, kao i sa područja Kosova, navodi Mitić.\nProgramom je, od 8 do 10 časova, predviđen prijem učesnika izložbe, nakon čega će uslediti zvanično otvaranje i obilazak izložbenih štandova.\nU 11 časova počinje dvočasovno predavanje za pčelare, koje će održati dr Rodoljub Živadinović, predsednik Saveza pčelarskih organizacija Srbije (SPOS) i dr Novko Velkov iz Pirota.\nIzložba pčelinjih proizvoda, pčelarske opreme i pribora trajaće do 19 časova.\nNjeni organizatori očekuju najavljenu podršku lokalne samouprave i Turističke organizacije Bujanovac.\nTAGpčelari zarije mitić\nPrevious PostĐaci ponovo u klupama Next PostErdoganovi saradnici na jugu Srbije


Broj nezaposlenih "opada iz meseca u mesec"\n18/08/2016 | 19:14\nBroj nezaposlenih “opada iz meseca u mesec”\nNa području Nišavskog okruga trenutno je bez posla nešto više od 45.000 ljudi, a na teritoriji grada Niša ima 30.552 nezaposlenih.\nTo je za devet do deset odsto manje nego u istom periodu 2015, izjavio je direktor niške filijale Nacionalne službe za zapošljavanje Boban Matić.\nOn je rekao da među nezaposlenima i dalje ima najviše srednjoškolaca, oko 60 odsto, dok osobe sa sedmim stepenom stručne spreme čine deset odsto ukupnog broja ljudi bez posla u Nišu.\n“Nezaposlenih ekonomista na našoj evidenciji trenutno je oko 1.000, pravnika između 400 i 500, a lekara 330”, kazao je Matić.\nPrema njegovim rečima, zahvaljujući aktivnim merama zapošljavanja na području niške filijale Nacionalne službe zapošljavanja prošle godine je radno angažovano 2.500 osoba, a priželjkuje se da se ove godine ponovi taj rezultat.\nBroj nezaposlenih “opada iz meseca u mesec”, dok broj zaposlenih raste. “U 2014. prosečan broj zaposlenih u Nišu iznosio je 63.000, a u 2015. godini u Nišu je prosečno radilo 68.000 osoba”, kazao je Matić.\nPritvor bivšem fudbaleru zbog nelegalne gradnje akva parka\nBritanija uvodi porez na šećer u sokovima


Kada su konkursi za stjuardese i šta je sve potrebno da bi se prijavilo?\nMi se bavimo online prodajom avionskih karata, pa ne raspolažemo informacijama u vezi raspisivanja konkursa za zaposlenje u avio kompanijama. Ukoliko ste zainteresovani za posao stjuardese, najbolje se da se obratite avio kompaniji za koju biste želeli da radite, a njihove kontakt podatke pogledajte ovde.\nNašu ponudu letova i cene avio karata za sve svetske destinacije i datume putovanja pogledajte na linku Najjeftinije avionske karte. Na ovom linku možete online da rezervišete avio karte i da izvršite uplatu Master ili Visa karticom. Ukoliko nemate karticu banke koja podržava plaćanje preko interneta, karte možete platiti i na neki od sledećih načina:\nAviokarte se mogu rezervisati i pozivom na broj 0800-085-085 radnim danima od 9h do 23h i poziv je besplatan ukoliko zovete sa fiksnog telefona u Srbiji. Ako zovete iz inostranstva ili sa mobilnog telefona, pozovite nas na 00381-62-28-00-29.


Predsednik Srpskog kluba u Predstavničkom domu parlamenta BiH Nenad Stevandić rekao je da je najava srpskog člana Predsedništva BiH Milorada Dodika da će srpska strana, najverovatnije, usloviti formiranje vlasti odlaskom stranih sudija iz Ustavnog suda BiH, zasnovana na Ustavu, kao i da nema suverene države sa stranim sudijama kao tutorima u pravosuđu.\n– Ovi koji su nas uslovljavali stvarima koje ne postoje u Ustavu, kao što ne postoji godišnji nacionalni program ANP, sada treba da obrate pažnju na to da mi tražimo poštovanje Ustava i samim poštovanjem Ustava strane sudije moraju da odu – rekao je Srni Stevandić povodom izjave predsedavajućeg Predsjedništva BiH Željka Komšića da “Dodik više ni sam ne zna gde goni” nakon što je rekao da će formiranje vlasti na nivou BiH, najverovatnije, usloviti odlaskom stranih sudija.\nStevandić je podsetio da je predviđeno da nakon pet godina parlament BiH izglasa zakon kojim strane sudije više ne bi bile u Ustavnom sudu BiH, ali da nije ispoštovano to ustavno načelo.\n– Njima se stalno produžava mandat, a da Parlamentarna skupština nije izglasala taj zakon. Produžavanje mandata uz saglasnost članova Predsedništva BiH i Evropskog suda za ljudska prava nije ispoštovano do kraja i, prema tome, reč je o kršenju Ustava – rekao je Stevandić, koji je predsednik Ujedinjene Srpske.\nPrema njegovim rečima, osnovna stvar je da onaj ko hoće strane sudije neće vlastiti suverenitet.\nOn smatra i da onaj ko za to vreme nije izvršio obavezu da Parlamentarna skupština BiH izglasa zakon kojim će biti definisano na koji način će se birati trojica sudija u Ustavnom sudu BiH, nego i dalje taj suverenitet drži posredstvom stranaca, ne može da bude ozbiljan partner u državi.\nStevandić je naglasio da, kada se to reši, onda mogu biti ozbiljni partneri.


Imperijalizam društvenih medija: Fejsbuk uklonio stranicu venecuelanskog medija Telesur - Princip | Princip\nTags: fejsbuk, Venecuela\nDruštvena mreža Fejsbuk je danas osvanula bez stranice venecuelanskog medija Telesur na engleskom jeziku, malo nakon što je dostigla preko 400,000 pratilaca. Razlog za ovaj potez nije zvanično saopšten, ali se može pretpostaviti da se radi o, kako se to obično navodi, “kršenju standarda” ove društvene mreže.\nRadi se o standardima koji su dovoljno fleksibilni da se opravda uklanjanje sadržaja koji nije politički podoban, tačnije, koji ukazuje i na drugu stranu stvarnosti od one koju plasiraju zvanični mediji. Telesur je jedan od vodećih medija po pitanju izveštavanja o borbi potlačenih naroda protiv imperijalističke hegemonije, te daje drugačiji pogled na svet koji stvara javno mnjenje protivnom političkim planovima Zapadnih sila.\nKoliku opasnost predstavlja Telesur zajedno sa ruskim medijima na stranim jezicima govori i činjenica da je i sam Fejsbuk uzeo učešće u čišćenju onoga šta su vlastodršci SAD-a i EU nazvali “lažnim vestima”. Sam Telesur je nedavno osudio potez Fejsbuka da uklanja stranice koje podržavaju Palestinu, a istovremeno favorizuje sadržaj vezan za podršku Izraelu.


NUNS poziva na trodnevni seminar za mlade novinare „Razvijanje praktičnih veština: Štampa, onlajn i tv produkcija“ – MEDIJA CENTAR VOJVODINE\nOktobar 9, 2017 - Oktobar 11, 2017\n« Tribina “Reči našeg vremena: totalitarizam-nacionalizam-ekstremizam-ksenofobija”\nPanel diskusija „Kako se baviti zelenom ekonomijom u Srbiji“ »\nSeminar u Novom Sadu od 09. do 11. oktobra 2017. godine. Krajnji rok za prijave do 20. septembra\nNezavisno udruženje novinara Srbije u saradnji sa Ambasadom SAD organizuje dva trodnevna seminara za novinara na temu „Razvijanje praktičnih veština: Štampa, onlajn i tv produkcija“.\nSeminar u Novom Sadu će biti održan, od 9. do 11. oktobra, u prostorijama Medija centra Vojvodine (Zmaj Jovina 3/I).\nNa seminaru će učestvovati šest novinara iz novosadskih medija i šest iz drugih gradova Vojvodine. Prednost će imati novinari koji do sada nisu učestvovali u edukacijama u organizaciji NUNS-a i Ambasade SAD.\nOrganizatori plaćaju hotelski smeštaj za učesnike koji nisu iz Novog Sada, kao i dnevnice svim polaznicima seminara.\n* Danas (2016 – ): urednik sportske rubrike\nPrijavni formular, Novi Sad\nAmbasada SAD, mediji, Novi Sad, novinarstvo, nuns, onlajn, seminar, štampa, tv produkcija\nNext story Panel o izgradnji regionalne deponije u Novom Sadu\nPrevious story „Korak napred, nazad dva – Uloga policije u jačanju prevencije i mehanizama zaštite od zločina iz homofobije i transfobije u Srbiji“


Iznenađeni kandidat za ambasadora SAD u Prištini: Kakav sastanak Dačića i Trampovog zeta? - Sputnjik Srbija\n21:08 12 Novembar 2019\n10:37 17.08.2018 Preuzmite kraći link\nAmerika se izjasnila o razgraničenju Beograda i Prištine\n„Mislimo da je važno da obe vlade idu napred sa kreativnim rešenjima protiv dugoročnih tenzija između Kosova i Srbije“, izjavio je Kosnet pred Odborom za spoljne poslove Senata, gde traje proces potvrđivanja njegove nominacije za ambasadora.\nKosnet smatra da je, kako prenosi „Glas Amerike“, važno da obe zemlje mogu da razgovaraju o novim idejama, ali, kako naglašava, „to nije šifra za razmenu teritorija, niti bilo šta slično“.\n„Želimo da vidimo da li vlade mogu da iznesu i nove ideje u dijalogu. Naš strateški cilj je stabilnost u regionu i da se postigne dugoročno rešenje koje će Srbiju i Kosovo približiti Zapadu“, poručio je Kosnet.\nNaveo je i da se pozicija SAD prema Kosovu nije promenila, nakon što ga je kopredsedavajući Odbora, demokratski senator Kris Marfi, upitao da li ima saznanja o promeni pozicije SAD, uz konstataciju da je promenu pozicije i eventualno prihvatanje ideje o razmeni teritorija nagovestio srpski šef diplomatije Ivica Dačić, pošto se nedavno u Vašingtonu sreo sa savetnikom i zetom Donalda Trampa, Džaredom Kušnerom.\nKosnet je rekao, prenosi „Glas Amerike“, da je prvi put čuo za sastanak Ivice Dačića i Džareda Kušnera i da o tom susretu ne zna ništa.\nKosnet kaže da podržava tranziciju bezbednosnih snaga Kosova u vojsku pod okriljem NATO-a, sa ograničenim odbrambenim mogućnostima i da Kosovo treba da nastavi da traži podršku Srba za uspešnu transformaciju bezbednosnih snaga.\nJedan od prioriteta je, napominje, i jačanje vladavine prava i fokus na poboljšanje transparentnosti i suzbijanje korupcije.\nIstakao je i da će raditi na tome da Vlada podrži rad Specijalnog suda za ratne zločine na Kosovu.\nNominovani za američkog ambasadora u Prištini je rekao i da će za njega prioriteti biti borba protiv terorizma, jačanje ljudskih prava i integracija manjina.\nKo je Kosnet?\nFilip Kosnet, Džared Kušner, Ivica Dačić, Kosovo i Metohija, SAD, Srbija


LIMITED EDITION, Eduard No. 11137, 1/48\n(Du doch nicht! U slobodnom prevodu autora priloga „Ti vala nećeš!“)\nRođen 26.04.1896, jedan je od najznačajnijih pilota Prvog svetskog rata i sigurno sa 62 vazdušne pobede, uz Crvenog baron-a (Manfred fon Richthofen) as sa najviše ostvarenih pobeda. Svoju karijeru pilota počinje 1915. godine kada se pridružuje nemačkim vazduhoplovnim snagama. Zanimljivo je da je u prvom pokušaju da se pridruži vazduhoplovstvu, još 1914. godine bio odbijen zbog male visine. Uporan, plaća 2000 maraka obuku za pilota i na taj način stiče letačku dozvolu te ubrzo biva raspoređen u jedinicu kao izviđač. Upornim treningom i obukom postaje i pilot a prvu pobedu postiže na Fokker-u E.III u martu 1916. godine, kada samostalno napada grupu od 22 francuska aviona. Njegova jedinica FA (Flieger Abteilung ) 206 biva transformisana u Jagdstaffel 15 u septembru 1916. gde biva promovisan u „rezervnog poručnika“ januara 1917. i tada već leti na Albatrosu D.III. Kasnije je prekomandovan u Jagdstaffel 37 gde postaje i komandir jedinice. Početkom 1918. upoznaje se sa Richthofen-om i prelazi u njegov „leteći cirkus“ odnosno Jagdgeschwader I. Nakon smrti „Crvenog barona“ u aprilu 1918. postaje komandir „Jasta 4 “. Pred sam kraj rata biva zabeleženo da je pogođen i da je prvi pilot koji se iz takve situacije spasao skokom padobranom. Takođe je prvi pilot u istoriji koji je uništio tenk iz vazduha. Do kraja rata ostvario je 62 priznate vazdušne pobede. Ostaje prepoznatljiv njegov način farbanja aviona, uglavnom crvenom bojom sa karakterističnim „LO!” na trupu, inače inicijali njegove tadašnje devojke Eleanor Zink (kasnije verenice i supruge ali nažalost taj brak nije potrajao duže od 1923). Nakon rata pristupa Nacističkoj partiji i jedan je od najzaslužnijih za formiranje zloglasnog Luftwaffe-a II svetskog rata. Navodni unutrašnji sukobi zbog politike nacista i njegovog, od strane Geringa, odbijenog zahteva de se povuče sa zvaničnih funkciija, vode Udeta u depresiju i alkoholizam. Sve ovo rezultira neslavnim krajem, samoubistvom 1941. godine.\nEduard je ovim pakovanjem napravio savršen marketinški potez i u jednu kutiju smestio tri svoja već dobro poznata i sasvim solidna kita u razmeri 1/48. Naime u pitanju su Albatros D.V, Foker Dr.I kao i Fokker D.VII. Svi navedeni avioni su u oznakama Udetovih aviona tako da je dato ukupno sedam, izuzetno zanimljivih, šema farbanja (tri za Albatrosa, dve za Fokker Dr.I i dve za fokker D.VII). Kada dođete u posed kutije u kojoj je ovaj komplet u startu ćete biti iznenađeni veličinom same kutije. Otvaranjem se malo razočarate, sva plastika odlično stoji u polovini kutije,međutim štampani dekali su na velikom A3 formatu. Bilo kako bilo u kutiji ćemo zateći knjigu fomrata A4 kao uputstvo u kome su po redu naznačena uputstva za Albatrosa, Foker Dr.I kao i za Foker D.VII. Svaka od maketa je pakovana posebno u kesama i uz svaku maketu ide i odgovarajući set ecovanih delova, praktično dobijate tri „ProfiPACK” makete iz standardnog Eduard asortimana. Odgovarajuće maske za farbanje su date na jednom nosećem filmu za sve tri makete i uglavnom pokrivaju maske za točkove. Ono što nije standardno je da u ovom „Special Edition”-u dobijate i Blue Max „orden”, doduše umanjen ali sasvim veran originalu (dimenzije značke su 21x23mm). Tu je i štampani portret E.Udeta, verovatno iz vremena Velikog rata sa njegovim potpisom (format A5). Kao dodatak tu su i sedeća figura Udeta, sedište i pod kabine za Fokker D.VII sve od vrlo kvalitetnog resina.\nNamerno izostavljam poseban prikaz maketa koje su u pakovanju jer su to već vrlo dobro poznate plastike koje su maketari zainteresovani za ovu tematiku i razmeru već sigurno radili i dobro ih poznaju.\nPozdravljam ovaj potez Eduard-a i nadam se da ovo nije jedini slučaj predstavljanja asova Velikog rata na ovaj način. Sigurno bi bilo interesantno videti još neke od velikana vazdušnih bojeva kao što su Billy Bishop, Red Baron, Rene Fonk….\nZa sve ljubitelje dvokrilaca i tematike Prvog svetskog rata najtoplija preporuka.


Foto: Nebojša Raus, Shutterstock / RAS kombo\nReč je načelniku i zameniku načelnika Opštinske uprave, kojima je u 2020. godini iz budžeta, koji je opredeljen za rad njegovog kabineta, po osnovu socijalne i solidarne pomoći, isplatio po 30.000 dinara i to bez ikakvog pravnog osnova. Da stvar bude gora, njih nije bilo sramota da pored skoro tri minimalne zarade koje svakog meseca stave u džep, uzmu i te pare i to od značajno siromašnijih poreskih obveznika ove opštine.\nFoto: TV Jasenica / youtube\nNenad Savković, predsednik opštine Rača\nTako bar tvrde zaposleni iz ove lokalne samouprave, koji su se obratili “Blicu”, navodeći da status načelnika i njegovog zamenika u Opštinskoj uipravi ne podleže ni jednom kriterijumu materijalne ugroženosti tim pre što su ove pomoći uskraćeni mnogi u opštinskoj administraciji čija primanja su više puta manja od njihovih šefova.\n- Predsednik opštine Nenad Savković se ponaša kao Bog i misli da su opštinske pare njegove pa može da ih deli kako hoće, a ne kako zakon nalaže. Bruka je i sramota da ljudima koji imaju najveće plate u lokalnoj administraciji, kreću se oko 120.000 dinara, se deli socijalna pomoć od po 30.000 dinara, a da oni koji imaju tolika mesečna primanja ne mogu to pravo da ostvare. Bilo je ljudi koji su tražili da im se pomogne jer nisu imali za školovanje dece pa čak i za lečenje ali za većinu njih nije bilo para. Upravo takvi dvostruki aršini su izazvali revolt kod većine zaposlenih jer su najodgovorniji ljudi u opštini pokazali da ih izuzev sopstvenog džepa i stomaka ne interesuju muke onih koji imaju primanja kolika je njihova socijalna pomoć - stoji u pismu koje je grupa zaposlenih dostavila “Blicu”.\nOni dodaju da je ova bruka oko socijalne pomoći pokazala svu “alavost” čelnika opštine.\n- Ne postoji pravni osnov da se načelniku i njegovom zameniku isplati socijalna pomoć. Predsednik Savković ako je želeo da nagradi lojalnost svojih saradnika, koji mu prikrivaju mnoge nezakonite postupke, mogao je da nađe drugi način da to uradi. Ovako, ljudima kojima je iz budžeta po osnovu plata izdvojen bruto iznos od blizu 3,5 miliona dinara, davati i dodatne pare za socijalnu pomoć je neprimeren čin koji samo demorališe ljude da rade. Socijalnu pomoć zbog malih plata, koje je odredio predsednik opštine i njegovi načelnici, treba da primi većina ljudi u opštinskoj samoupravi čija su primanja dvostruko i trostruko niža od njihovih. Ali to Savkovića ne interesuje jer se on ne bavi ljudima sa margine jer oni nisu njegov nivo-objašnjavaju zaposleni opštinske uprave Rača i dodaju:\n- Opštinsko rukovodstvo je nakon brojnih afera u svoj opus uvrstilo još jednu. Doduše, kod ove afere iznos nezakonito potrošenih para je mali ali je bruka velika jer su pokazali svu gramzivost i bahatost u obavljanju funkcija koje su im poverene. Te nezakonite i nečasne radnje uočio je i DRI i u svom izveštaju je naveo ovaj postupak kao nezakonit.\nDa je to tako uverili smo se uvidom u ovaj dokument DRI u kome se jasno konstatuje nepravilnost u trošenju opštinskih para po ovom osnovu.\n- Direktni korisnik budžetskih sredstava, predsednik opštine, je u razdelu obračun i isplata socijalnih davanja zaposlenima za poboljšanje materijalnog položaja, u 2020. godini isplatio ovu pomoć načelniku i zameniku načelnika Opštinske uprave, što nije u skladu sa zakonskim propisima. Opština Rača je sa razdela Predsednika opštine obračunala i isplatila solidarnu pomoć načelniku i zameniku načelnika za poboljšanje materijalnog i socijalnog položaja zaposlenih u iznosu od 30 hiljada dinara, što nije u skladu sa članom 17 stav 1 i 2 Zakona o budžetu Republike Srbije za 2020. godinu - stoji u izveštaju DRI.\nDRI upozorava da uočeni nedostatak mora da se otkloni i da moraju da se donesu interna akta kojim bi bila propisana merila za isplatu pomoći za poboljšanje materijalnog i socijalnog položaja zaposlenog.\n- Plata načelnika opštinske uprave i zamenika načelnika opštinske uprave u bruto iznosu je 3.175.472 dinara, a naknada za prevoz u bruto iznosu je 180.022 dinara isplaćivana je sa razdela Predsednika opštine, što nije u skladu sa članom 29 stav 2 tačka 3 Zakona o budžetskom sistemu, članom 9 Uredbe o budžetskom računovodstvu i članom 6 Pravilnika o standardnom klasifikacionom okviru i kontnom planu za budžetski sistem - navela je DRI.\nPredsednik opštine Rača ćuti\n“Blic” je svoja saznanja želeo da proveri i u kabinetu predsednika opštine Nenada Savkovića i pitanja mu uputio još 22. decembra. Odgovore na njih nismo dobili sve do danas pa tako ne znamo po kom osnovu su ova dva šefa lokalne administracije dobili socijalnu pomoć ali ni kolika su njihova mesečna primanja.


Obnovljeno: 06 maj, 2019\nSavetnik za nacionalnu bezbednost Džon Bolton razgovara sa novinarima ispred Bele kuće (arhivski snimak)\nSjedinjene Države šalju grupu nosača aviona i bombardere na Bliski istok, kako bi uputile jasnu poruku Iranu da će na bilo koji napad na američke interese ili saveznike "odgovoriti neumoljivom silom", izjavio je u nedelju američki savetnik za nacionalnu bezbednost Džon Bolton.\nDok raste tenzija između SAD i Irana, Bolton je izjavio da je odluka doneta "posle nekoliko uznemiravajućih i sve težih indikacija i upozorenja."\n"SAD ne žele rat sa iranskim režimom ali su u potpunosti spremne da odgovore na bilo kakav napad, bilo korpusa Islamske revolucionarne garde ili redovnih iranskih vojnih snaga", saopštio je Bolton.\nAmerički nosač aviona "Abraham Linkoln" (arhivski snimak)\nOvo je najnoviji u nizu poteza koje je Trampova administracija načinila protiv Irana poslednjih nedelja.\nVašington je saopštio da nekoliko zemalja, koje su do sada bile izuzete iz američkih sankcija, više neće biti dozvoljeno da kupuju iransku naftu, u nastojanju da se iranski izvoz nafte svede na nulu. Američka vlada je takođe stavila na "crnu listu" iransku elitnu Revolucionarnu gardu.\nSAD ukidaju olakšice na sankcije za uvoznike iranske nafte\nPokušaji Trampove administracije da dovedu Teheran u političku i ekonomsku izolaciju počeli su prošle godine, unilateralnim povlačenjem iz nuklearnog sporazuma koji su prethodna administracija i druge svetske sile postigle sa Iranom 2015.\nBolton, koji je u Beloj kući glavni zagovornik oštrije politike prema Iranu, nije naveo više detalja o slanju nosača aviona "Abraham Linkoln" i bombardera na Bliski istok. .\nJedan anonimni američki zvaničnik izjavio je da su vojne snage upućene u region "radi odvraćanja potencijalnih priprema iranske vojske i njenih saradnika, koje nagoveštavaju mogući napad na američke snage u regionu." Taj zvaničnik kaže da SAD ne očekuju napad u neposrednoj budućnosti.\nNemačka, Francuska i Britanija otvorile put za trgovinu sa Iranom\nIran predstavio dalekometnu krstareću raketu


Kuglanje: Triling uspešnih - Portal Moj Bečej - Bečejske opštine iz ugla građana!\nBačkogradištanski kuglaši beleže i pojedinačne uspehe\nPored ekipnog uspeha u prvoligaškom karavanu, jer su u subotu pobedili Dunav iz Bačke Palanke u Vrbasu, kuglaši.\nVojvodine iz Bačkog Gradišta beleže zapažene i pojedinačne rezultate.\nHunor Radatovič je osvojio pojedinačni kup Vrbasa u kategoriji mlađih kadeta, koji se boduje za finale kupa Srbije, jer je sa 555 srušenih čunjeva bio najuspešniji u svojom uzrastu.\nIstovremeno, Gabor Kurcinak i Marko Erdeljan su na kvalifikacionom turniru pojedinačnog prvenstva Srbije za juniore, koji je održan u Bačkoj Topoli, izvadili vizu za finalni turnir 15. novembra u kuglani Banje Junaković. Kurcinak je bio četvrti sa 569 oborenih čunjeva, a Erdeljan sedmi sa deset manje srušenih drva.\nTreći predstavnik Bačkogradištanaca Stefan Vojnović ovoga puta nije uspeo, jer je sa oborenih 510 čunjeva bio 15, a samo se prvih osam plasiralo za finalni turnir.


Medijsko sklonište – Čačak: Tražimo veći budžet za izveštavanje o položaju OSI | CEMA.rs\nCentar za monitoring i aktivizam – CEMA je, u saradnji sa lokalnim nezavisnim medijima okupljenim u Medijskom skloništu – Čačak, pokrenuo inicijativu za izdvajanje namenskih sredstava za sufinansiranje medijskih projekata koji se bave položajem OSI.\n- U Srbiji – zemlji rastočenih vrednosti, ne može se govoriti o profesionalnom izveštavanju medija kao opšteprihvaćenom standardu. Prorežimski mediji su fokusirani na senzacionalizam, tabloidizaciju, promotivnu kampanju aktuelnog režima... Nezavisni mediji su ekonomski osakaćeni, kadrovski desetkovani, pa sve i da imaju želju i nephodna znanja za izveštavanje o položaju OSI – onemogućeni su zbog navedenih problema. Zato je jako važno da se sredstva svih građana usmere ka unapređenju trenutne medijske slike, - poručili su iz Centra za monitoring i aktivizam.\nObaveza korisnika budžetskog novca, u ovom slučaju medija, je da svim građanima obezbedi kvalitetno informisanje, a lokalna samouprava da to podrži kroz transparentnu distribuciju sredstava. Nažalost, u gradu Čačku, već godinama iznos sredstava za projekte koji se bave položajem OSI je oko 2-4% od ukupnog budžeta namenjenog za sufinansiranje medijskih projekata, iako lokalnu populaciju čini više od 10% građana iz ove ranjive grupe.\nKako bi se promenila aktuelna situacija pokrenuta je inicijativa za izdvajanje namenskih sredstava za sufinansiranje medijskih projekata koji se bave položajem OSI.\n- Prvi korak je prikupljanje potpisa za ovu inicajtivu i dostavljanje organima lokalne samouprave;\n- Drugi korak je dopuna Pravilnika o sufinansiranju medijskih sadržaja u javnom interesu u oblasti informisanja na teritoriji grada Čačka novim članom koji će definisati planirani iznos za tekuću godinu. Predlog koji je definisan na sastanku predstavnika dela čačanskih medija je da to bude 8 - 10% u odnosu na ukupna izdvojena sredstva za javno informisanje, što je u skladu sa brojem osoba sa invaliditetom koji žive u gradu Čačku.\n- Treći korak je uvođenje instituta građanskog posmatrača koji poseduje referentna znanja i iskustvo u oblasti medija i unapređenja položaja osoba sa invaliditetom.\n- U gradu Čačku, za poslednjih osam godina, nije urađena evaluacija sufinansiranih medijskih projekata, pa samim tim nikada nije utvrđeno da li je i u kojoj meri ostvaren interes građana u oblasti javnog informisanja, posebno iz ranjivih grupa. Osim toga, nikada nije analizirano da li je novac svih građana ravnomereno raspoređen za javno informisanje svih ciljnih grupa u lokalnoj zajednici. Posebno ističemo, da je reč o inicijativi koja je zasnovana na etičkim principima i društvenim vrednostima jer je naš fokus usmeren na unapređenje javnog informisanja osoba sa invaliditetom, kao najugroženije društvene grupe, - saopštili su predstavnici čačanskih medija koji su pokrenuli ovu inicijativu.\nČačanski mediji koji su potpisnici inicijative su: Ozonpress, Bus Plus/epicentarpress, Cemaforum, N2, Čačanske novine, Radio Klik FM, Radio Ozon i Media Team Leader.\nIz Centra za monitoring i aktivizam – CEMA, koji će tehnički voditi ovaj process u okviru projekta ‘’Informisanje u javnom interesu OSI’’ i uz podršku Vlade Ujedinjenog Kraljevstva, pozivaju udruženja osoba sa invaliditetom, lokalne medije i sve građane da svojim potpisom pruže podršku ovoj inicijativi.


Seniorska reprezentacija počela pripreme za Evropsko prvenstvo u Češkoj\nSeniorska reprezentacija Srbije, aktuelne evropske šampionke i bronzane sa Olimpijskih igara u Riju, počele su danas pripreme za predstojeće Evropsko prvenstvo u Češkoj (16-25. jun 2017).\nNaše najbolje košarkaškice okupile su se danas u 15.00 sati ispred Hale Sportova "Ranko Žeravica" na Novom Beogradu, odakle su krenule put Zlatibora na prvi deo priprema za Evropsko prvenstvo.\nReprezentacija će na Zlatiboru boraviti 12 dana i tamo odigrati dve utakmice zatvorenog tipa, posle čega se vraća u Beograd, gde će raditi do 25. maja. Tada tim putuje na turnir u Češku, a onda se vraća u Beograd, gde će odigrati tri prijateljske utakmice sa selekcijom Japana. Evropsko prvenstvo počinje 16. juna.\nPredsednik Košarkaškog saveza Srbije Predrag Danilović i potpredsednica Ana Joković ispratili su reprezentaciju put Zlatibora.\nReprezentacija Srbije će na ovoj planini boraviti do 20. maja, gde će odigrati dve trening utakmice zatvorenog tipa sa reprezentacijom Crne Gore.\nPosle Zlatibora sledi kratak boravak u Beogradu, pa turnir u Karlovim Varima u Češkoj od 25. do 29. maja. Od 31. maja do 14. juna izabranice selektora Stevana Karadžića pripremaće se za EP u Beogradu, gde će i odigrati tri prijateljske utakmice sa Japanom.\nNovi selektor Stevan Karadžić pozvao je 16 igračica.\nAna DABOVIĆ 18.08.1989, 183, 1\nSonja PETROVIĆ 18.02.1989, 189, 3/4\nJelena MILOVANOVIĆ 28.04.1989, 190, 4\nNevena JOVANOVIĆ 30.06.1990, 179, 2\nSaša ČAĐO 13.07.1989, 178, 2\nTamara RADOČAJ 23.12.1987, 170, 1\nSara KRNjIĆ 15.07.1991, 193, 5\nDragana STANKOVIĆ 18.01.1995, 195, 4/5\nAleksandra CRVENDAKIĆ 17.03.1996, 187, 3/4\nAdrijana KNEŽEVIĆ 20.01.1987, 183, 3\nTina JOVANOVIĆ 12.01.1991, 190, 5\nMaja ŠKORIĆ 10.11.1989, 185, 3/4\nSanja MANDIĆ 14.03.1995, 180, 1/2\nAleksandra STANAĆEV 25.09.1994, 167, 1\nTijana AJDUKOVIĆ 03.06.1991, 197, 5\nNina BOGIĆEVIĆ 10.01.1989, 181, 2\n(NAPOMENA: Ime i prezime, datum rođenja, visina, pozicija)\nStevan Karadžić Selektor\nIgor Polenek Pomoćni trener\nDragan Vuković Pomoćni trener\nGoran Topić Skaut\nAleksandar Lukman Kondicioni trener\nSrđan Nedeljković Fizioterapeut\nMomčilo Jakovljević Lekar\nSuzana Milutinović Lekar\nSanja Reljić Tim menadžer\nDejan Kontić Portparol


Biznis - Naš internet magazin\nBinarne opcije su se na finansijskom tržištu pojavile davne 2008. godine, a od 2012. su legitimno finansijsko sredstvo sa kojim možete ostvariti odličan profit. Trgovina binarnim opcijama se svodi na procenu rizika, ulaganje i puno…\nOdabir tržišne niše je ključan korak za svakoga ko započinje novi posao, jer nemoguće je kreirati proizvod ili uslugu koja će zadovoljiti potrebe svih ljudi. To je zato što su interesovanja kupaca različita. Definisanjem niše…\nIzgled poslovnih i objekata privatnih namena privlači veliku pažnju prolaznika, stvarajući snažan prvi utisak, čak i pre samog ulaska u enterijer. Veoma je važno posvetiti pažnju, vreme i uložiti novac u kvalitetno renoviranje objekata, sa…\nSelidba predstavlja veći trošak i zato većina ljudi strahuje zbog finansija kada dođe trenutak za promenu sredine. Uz dobru organizaciju i detaljno planiranje celog procesa moguće je značajno smanjiti troškove. Selidbe u Beograd iz drugih…\nSa brojnim promenama koje su se poslednjih godina desile na poljima većine industrija, a samim time i na planu ekonomije uopšte, pitanje finansijske stabilnosti je dodatno dobilo na aktuelnosti. Investiranje sredstava je postalo veoma klizavo…\nNekoliko saveta za organizaciju kvalitetnog seminara\nOrganizacija događaja kao što su seminari podrazumeva ulaganje puno vremena, novca i logističku podršku na ozbiljnom nivou. Seminari predstavljaju tip dešavanja gde dolaze stručnjaci iz određene oblasti na istu lokaciju, radi vođenja diskusija i predavanja.…\nNa šta treba da obratite pažnju kad angažujete sudskog tumača\nSve veća je potreba za prevodima i overom dokumanata na neki strani jezik, a razlozi su različiti, najčešće je to zbog zaposlenja, ali vrlo često i zbog upisa na neki fakultet u inostranstvu ili boravak…\nŠta je ASO – App Store Optimizacija\nNapravili ste kvalitetnu aplikaciju ili igricu za mobilne uređaje, uložili ste u njen razvoj, dizajn i objavili je na Google Play ili App Store? Nadate se da će svi jedva čekati da je imaju u svom telefonu. Međutim,…\nPrevoz do aerodroma – kako najlakše doći do aerodroma Beograd\nDa li volite da putujete? S obzirom da se nalazite na ovoj stranici, tražite prevoz do aerodroma u Beogradu, verujemo da je odgovor na pitanje pozitivan. Ali imamo još jedno pitanje, šta je to što…\nKopirajting: Kako steći iskustvo kao copywriter?\nPosao copywriter-a danas postaje sve popularniji u online svetu. Zapravo, ovo zanimanje postoji već dugo i u mnogim kompanijama ljudi su dočekali penzije na pozicijama copywriter-a. Međutim, internet je popularizovao ovaj posao i učinio ga…


Njukasl vraća krilnog fudbalera posle samo šest meseci! - Sportske.net\nNjukasl vraća krilnog fudbalera posle samo šest meseci!\nEkipa Rafe Beniteza bi uskoro mogla da dobije neočekivano pojačanje.\nFA Kup - Liverpul minimalcem protiv Plimuta, Njukasl bolji od Birmingema, Soton u "minut do 12"!Rudi Garsija vraća "zaboravljenog" reprezentativca Francuske kući?!I Palas hoće defanzivca Liverpula!Emre Belezoglu pred velikim jubilejomPalas se dogovorio sa Arsenalom!\nNjukasl je na dobrom putu da se ekspresno vrati u najviši rang, a sada bi šanse mogle da im budu povećane kako bi na "Sent Džejms Park" mogao da se vrati povremeni reprezentativac Engleske.\nNaime, kako "Skaj Sports" prenosi navode "Njukasl Kronikla" fudbaler Kristal Palasa Andros Taunsend bi mogao da se vrati u Njukasl nakon što je ovog leta napustio njihove redove i preselio se na "Selhrst".\nBivši igrač Totenhema bi među "Svrake" stigao na pozajmicu do kraja tekuće sezone, a po isteku iste bi Njukasl imao pravo da otkupi za dogovorenu svotu novca.\nPodsetimo, Taunsend je pre godinu dana stigao upravo u Njukasl, na nalog tadašnjeg šefa struke Stiva Meklarena, iz redova Totenhem Sparsa. Nije uspeo da pomogne ekipi da izbori opstanak u najvišem rangu, pa je minulog leta napustio "Sent Džejms Park" kako je Kristal Palas aktivirao njegovu klauzulu koja je iznosila 13 miliona funti.\nIzgleda da Alardajs ne računa na njegove usluge, te je voljan da ga pusti da se vrati u ekipu Rafe Beniteza.\nPL - Miriše na Evropu, Lukin Palas pobedio sa igračem manje!\nPL - Drama na "Enfildu", ali nova pobeda "Redsa", "Čekićari" iznenadili na "Bridžu", Murinjo izvukao najbolje iz Alija!


Ivanišević: Srbija neće prihvatiti izbeglice koje Mađarska bude vraćala\nSrbija neće primiti izbeglice koje Mađarska bude vraćala, makar morala da postavi vojsku na granicu, izjavio je danas državni sekretar u Ministarstvu za rad i socijalna pitanja Nenad Ivanišević. „Ukoliko žele da ih vrate, moraće da ih vrate u Grčku. To je prva zemlja ulaska u Evropsku uniju. Nećemo ih primiti i po cenu da i Srbija postavi vojsku na granice“, rekao je Ivanišević na seminaru o ljudskim pravima migranata, izbeglica i tražilaca azila u Subotici.\n„Srbija neće doneti ni jednu odluku kojom će poremetiti odnose ni sa jednom državom, ali će znati da brine i o svojim građanima i o svojim interesima, a šta to znači, videćemo konkretno u narednih nekoliko dana“, kazao je državni sekretar.\n„Što se izjava pojedinih ljudi tiče, kao što je to bio slučaj u Kanjiži, mogu samo da kažem da je veoma teško obavljati društvenu funkciju i pomagati ljudima i da je mnogo teško sebe pogledati u ogledalo posle takvih izjava“, rekao je Ivanišević.\n„Više od 70 odsto stanovništva koje beži iz Sirije su izbeglice, koje beže iz situacije koje je za njih pitanje života i smrti, a na nama je da uradimo sve što možemo da im pomognemo“, kazala je ona.


Daci traži poštovanje reciprociteta za Albance juga Srbije\nTema: Daci traži poštovanje reciprociteta za Albance juga Srbije\nČlan Predsedništva privremene Skupštine Kosova i Metohije Nedžat Daci izjavio je da vlasti u Beogradu moraju da poštuju reciprocitet za Albance na jugu Srbije, kao što institucije u Prištini poštuju reciprocitet za Srbe na Kosovu i Metohiji, preneli su prištinski mediji na albanskom jeziku.\nDaci, predsednik Demokratskog saveza Dardanije (DSD), je u obraćanju odbornicima Skupštine opštine Bujanovca, na posebnoj sednici upriličenoj povodom njegove posete toj opštini u petak, naglasio neophodnost priznavanja albanskog identiteta, navode mediji\nPrema ovim medijima, Daci je prvi političar sa Kosmeta koji je posetio opštinu Bujanovac, u kojoj Albanci čine natpolovičnu većinu stanovništva. Predsednik opštine Bujanovac Šaip Kamberi je posetu Dacija ocenio kao značajnu "u periodu kroz koji prolaze Albanci na jugu Srbije".\nPredsednik opštinske skupštine Jonuz Musliu rekao da poseta Dacija i, prethodno, šefa albanske diplomatije Iljira Mete, predstavlja "ohrabrenje" zbog pristupa predstavnika zvanične politike "dve albanske države". http://www.blic.rs/Vesti/Politika/18...ce-juga-Srbije\nDa li i malo humanosti i karaktera imaju bre ovi?\nRe: Daci traži poštovanje reciprociteta za Albance juga Srbije\nopet siptari krade od ilirima


Jedna od najlepših staza Moto GP šampionata, smeštena na australijskom ostrvu Filip, ugostila je ovog vikenda vozače najbržih dvotočkaša na svetu. U subotu je četvrtu pol poziciju zaredom na ovoj stazi obezbedio Mark Markez (1:28.386), dok su vozači Jamahe ostvarenim startnim pozicijama poručili Špancu da mu put do trijumfa neće biti lak, pošto je Vinjales zauzeo drugo, a novajlija u GP karavanu, Žoan Zarko, treće mesto. Sve oči bile su uprte u čoveka koji je glavni konkurent Markezu kada je u pitanju borba za šampionsku titulu, Andreu Dovicioza, koji je trku u nedelju morao da započne sa jedanaeste pozicije. Postavljalo se pitanje da li Italijan može učiniti šampionat još neizvesnijim i ponovi čudo koje je ostvario u Japanu pre nedelju kada je, startujući sa devetog mesta, nakon sjajne borbe sa Markezom odneo trijumf.\nNa startu trke, nošen ovacijama domaće publike, vodeću poziciju je preuzeo Australijanac Džek Miler, a za petama su mu se našli Markez, Vinjales i Rosi, smenjivajući se na pozicijama iz kruga u krug. Vodećoj grupi približio se i Zarko, koji je agresivnom vožnjom ubrzo iznudio kontakt sa Markezom, zbog kojeg su izgubili nekoliko pozicija. U međuvremenu Rosi, koji je pre mesec dana doživeo nezgodu na privatnom treningu kada je polomio obe kosti potkolenice, preuzeo je mesto lidera, majstorskim potezom u „ukosnici“, krivini broj četiri. Ipak, s obzirom da je ova trka sve više počinjala da liči na one koje se mogu posmatrati u Moto 3 kategoriji, devetostruki svetski šampion nije učvrstio ovu poziciju.\nZarko i Markez su zaobišli Vinjalesa u sedmom krugu trke koji gotovo da nije pružao otpor. Od agresivne vožnje Zarko nije odustao, pa su se Francuz i „Doktor“ smenjivali na mestu predvodnika povorke dok se Markez mučio da zadrži pozicije u borbi sa Vinjalesom i Janoneom. U takvoj situaciji, činjenica da se Doviciozo nalazio na 18. mestu, dala je Markezu dodatnu motivaciju da se vrati na drugo mesto jednim agresivnim manevrom u krivini broj dva, uz kontakt sa Rosijem, a potom i da zaobiđe Vinjalesa koji se nakratko našao na prvom mestu. Šest krugova pred kraj pitanje pobednika bilo je rešeno, pošto su Zarko i Rosi vodili bitku za drugo mesto što je petostrukom svetskom šampionu pružilo dovoljno vremena da napravi nedostižnu prednost. Rosi je zadržao svoje mesto iza vodećeg, a u bitku za najniži stepenik podijuma umešao se i Andrea Janone. Ipak, pred sam kraj Vinjales je našao dovoljno snage svojoj Jamahi da se nađe na trećoj poziciji, ali činjenica da je Markez odneo pobedu ugasila mu je svaku šansu da se bori za šampionsku titulu.\nRosi nije krio zadovoljstvo što je ponovo na pobedničkom postolju ispio šampanjac, a za „Doktora“ se mogu izdvojiti samo reči hvale na vožnji koju demonstrira, iako on više nema priliku da se domogne desete titule u karijeri. Sa druge strane, Markez je pobedom na ostrvu Filip obezbedio „meč loptu“ sa 269 poena u generalnom plasmanu. Doviciozo za vodećim zaostaje 33 poena, te je postalo jasno da ovakva loša vožnja u preostale dve trke za Italijana ne sme da se ponovi.\nDa bi šesti put postao šampion sveta u motociklizmu, Markezu je potrebno da preostale dve trke završi minimum ispred Dovicioza, a eventualna pobeda za sedam dana, 29. oktobra u Maleziji, definitivno mu donosi titulu.\nGrmuša: Vlast na nivou BiH će građanima čestitati Novu godinu povećanjem PDV-a


Gračanica: Još pet osoba zaraženo koronavirusom\nPrema poslednjim podacima na teritoriji opštine Gračanica registrovano je pet novoobolelih od Kovida 19, a ukupan broj pozitivnih slučajeva je 42, saopšteno je iz Kriznog štaba opštine Gračanica.\nU proteklih 24 sata obavljeno je 45 pregleda u Kovid ambulanti od čega su pet pacijenata pozitivna na koronavirus.Svim kontaktima je određena je mera samoizolacije, navodi se u saopštenju.\nNa Odeljenju za infektivne bolesti KBC Priština-Gračanica hospitalizovano je devet pacijenata.\nIz Kriznog štaba poručuju građanima da poštuju propisane mere da ne izlaze bez preke potrebe kako bi sebe i svoje ukućane zaštitili od koronavirusa.\n„Molimo građane da budu samodisciplinovani poštuju propisane mere, prilikom izlaska iz svojih kuća nose zaštitne maske i rukavice, poštuju fizičku distancu i održavaju ličnu higijenu“, ističu iz Kriznog štaba.\nOpštinska inspekcija je svakodnevno na terenu kako bi utvrdila da li se poštuju propisane mere i preporuke epidemiologa.\nU Srbiji od posledica kovida-19 preminuo još 51 pacijent\nPrema najnovijim podacima, u poslednja 24 sata u centralnoj Srbiji preminuo je još 51 pacijent od posledica koronavirusa, pa je ukupan broj žrtava 11.558, objavljeno je na sajtu Ministarstva zdravlja.\nNa Kosovu šest novoobolelih, bez smrtnih slučajeva\nU većinski albanskim mestima na Kosovu od testiranih 1.514 testova, šest građana je rezultiralo pozitivno na koronavirus.\nU Srbiji preminule 53 osobe, obolelo još 2.211\nU poslednja 24 sata preminule su još 53 osobe od posledica koronavirusa u centralnoj Srbiji, pa je ukupan broj žrtava 11.537, objavljeno je na sajtu Ministarstva zdravlja.\nNa Kosovu devet novih slučajeva kovida\nPrema najnovijim podacima u većinski albanskim sredinama na Kosovu na koronavirus je testirano 1.591 lice, a infekcija je potvrđena kod devet građana, saopštilo je Ministarstvo zdravlja.\nU srpskim sredinama 65 novoobolelih\nPrema najnovijim zvaničnim podacima, u srpskim sredinama na Kosovu registrovano je još 65 slučajeva zaraze koronavirusom od testirana 162 uzorka, saopšteno je danas iz Kriznog štaba opštine Kosovska Mitrovica.\nU Srbiji 51 preminuo, 2.339 novoobolelih\nPrema najnovijim podacima, u centralnoj Srbiji je od posledica kovida-19 preminuo 51 pacijent, pa je ukupan broj žrtava povećan na 11.484, objavljeno je na sajtu Ministarstva zdravlja covid19.rs.\n28.11.2021 Razbijeno staklo na radnji Blagoja Radića iz Orahovca (581)\n28.11.2021 Protesti širom Srbije (539)\n29.11.2021 Na Kosovu noćas tri slabija zemljotresa (349)\n28.11.2021 Priština: Vijori se zastava sa likovima Hašima Tačija i Kadrija Veseljija (198)\n29.11.2021 Pahor stigao u Prištinu (142)\nNovembar 2021 11 (447)


U izjavi novinarima, Mirjanić je podsjetio da je u toj opštini započela realizacija projekta koji se odnosi na čišćenje i sanaciju donjeg, srednjeg i gornjeg unskog kanala, te da je u toku tenderska procedura za projekat sanacije savskog nasipa u dužini od 15 kilometara, od kojih je deset na području opštine Kozarska Dubica, a pet na području opštine Gradiška.\nMirjanić je najavio da će nakon proceduralnih aktivnosti, odnosno, po okončanju tendera i izboru izvođača radova, aktivnosti na sanaciji savskog nasipa započeti tokom naredne godine.\nOn je dodao da će do kraja ovog mjeseca biti objavljen međunarodni tender za sanaciju objekata i crpnih pumpi u slivu rijeke Save, kojim će biti obuhvaćena i sanacija tri crpne stanice sa osam agregata u Kozarskoj Dubici.\n"U svim ovim poslovima postoje tačna imena institucija koje su zadužene i odgovorne da se ovo uradi na adekvatan način, a to su Javna ustanova "Vode Srpske", izvođači radova, opštine sa svojim dijelom aktivnosti i uz puno angažovanje Ministarstva popljoprivrede šumarstva i vodoprivrede Republike Srpske", naglasio je Mirjanić.\nDirektor Javne ustanove "Vode Srpske" Dragan Anđelić izjavio je da Vlada Republike Srpske u ovom momentu preko te javne ustanove investira značajna sredstva na području opštine Kozarska Dubica.\n"U toku radovi na sanaciji kanalske mreže, vrijedni oko sedam miliona KM, te procedura izbora izvođača radova za sanaciju savskog nasipa u dužini od 15 km, čija je ukupna vrijednost šest miliona KM", precizirao je Anđelić.\nOn je ponovio da će uskoro biti raspisan tender koji se odnosi na sanaciju crpnih stanica u Kozarskoj Dubici i drugim opštinama, ali je dodao da će se u toku ovog ljeta izvršiti nužni remonti i obezbjediti da sve tri crpne stanice Kozarskoj Dubici rade u ispravnom stanju.\nNačelnik opštine Kozarska Dubica Mile Zlojutro izrazio neophodnost izvođenja hitnih radova na sanaciji kritičnih tačaka u odbrani grada.\n"U stalnom smo kontaktu sa Ministarstvom poljoprivrede, šumarstva i vodoprivrede i rukovodstvom preduzeća "Vode Srpske" i imamo obećanje da ćemo obaviti sve neophodne sanacije objekata zaštite od poplava. Nadam se da ćemo to izvršiti u narednih nekoliko mjeseci i tako izbjeći nove poplave", izjavio je Zlojutro.\nOn je precizirao da je u avgustovskim poplavama, šteta na području opštine Kozarska Dubica, koja se odnosi na stambene objekte, infrastrukturu i poljoprivredu, procijenjena na oko 3,5 miliona KM.


Njegov bratanac Čedomir Žeravica osnovao je Fondaciju Ranku u čast sa željom da pomogne razvoj košarke u Srbiji na čemu je oduvek insistirao njegov stric, slavni srpski selektor i trener.\n- Zamislili smo da na mestu gde je Ranko proveo detinjstvo, a nedaleko od njegove porodične kuće, izgradimo pravi košarkaški centar sa modernim terenima, svlačionicom i tribinama – najavljuje Čedomir.\nKaže da su idejni plan, projekat i katalog centra već urađeni, te da su radovi pripremni radovi počeli.\n- Želimo da od Rankove porodične kuće napravimo jednu vrstu muzeja gde će biti sve njegove diplome, pehari, medalje, fotografije i druge nagrade, kao i uspomene koje je donosio iz celoga sveta – priča nam Čedomir.\nSudeći prema dosadašnjem interesovanju meštana, lokalne samouprave i sportskih udruženja, centar će tokom cele godine vrveti od događaja.\n- Preko godine održavaće se košarkaški kampovi i škole košarke, a klubovi će moći ovde da imaju kvalitetne pripreme u odličnim uslovima – smatra Čedomir Žeravica.\nIstiče i da su celu ideju podržali Rankovi supruga i deca, te da u realizaciji ovog projekta očekuje podršku mnogih klubova koje je naš trenerski as godinama uspešno trenirao.\n- Imamo obećanje i lokalne samouprave da će nam izaći u susret i rešiti problem sa raznim dozvolama koje su potrebne za izgradnju objekta, a očekujemo da se jave i brojni prijatelji koji su spremni da pomognu – kaže Čedomir uz napomenu da donacija ne mora biti samo u novcu. To može biti razna oprema ili građevinski materijal, a nekada i neka dobra ideja koju smo propustili, a doprinela bi centru na razne načine.\nPodsetimo, Ranko Žeravica preminuo je 29. oktobra 2015. u 85. godini života. Nezaboravni su njegovi brojni uspesi jer je reprezentaciju Jugoslavije vodio do zlata na Svetskom prvenstvu (1970) i Olimpijskim igrama (1980), do srebra na Igrama (1968), Mundobasketu (1967) i Eurobasketima (1969 i 1971), odnosno do bronze na Svetskom prvenstvu (1982).\nParalelno sa radom na klupi nacionalnog tima imao je presudan uticaj na uspehe Partizana početkom 70-ih godina kada je selektirao tim predvođen Draganom Kićanovićem i Draženom Dalipagićem.\nPrvi trener Crvene zvezde bio je 80-ih godina i rekorder je po broju pobeda sa 167 trijumfa na 272 utakmice. Svetska kuća košarke ga je 2007. uvrstila u Kuću slavnih FIBA.\nOtvaranje na veliki datum\nČedomir Žeravica kaže da mu je velika želja bila da se košarkaški centar otvori na Rankov rođendan, 17. novembar.\n– Nažalost, to neće biti izvodljivo zbog raznih prepreka jer je projekat izuzetno zahtevan. Ipak, trudićemo se da sledeće godine u maju, na godišnjicu velike pobede Jugoslavije na Svetskom prvenstvu 1970. otvorimo ceo kompleks zajedno sa spomen kućom – priča nam Čedomir.


pet, 10. jul 2020 - pon, 13. jul 2020\nTreći Somborski filmski festival biće održan od 10. do 13. jula 2020. godine, u organizaciji Kulturnog centra “Laza Kostić”. Na repertoaru će se naći 11 filmova u četiri selekcije: Glavni program, VIP Kinoteka, Panorama švedskih filmova, i Nostalgija, a gost selektor programa je Ivan Karl. Pored filmskih ostvarenja, posetioci festivala će moći da uživaju i u pratećem programu, u okviru kojeg će se održavati promocije knjiga, filmova i koncerti. Prema rečima Vesne Šašić, direktorke Kulturnog centra „Laza Kostić“, festivalski tim čine eminentni filmski radnici, čija imena obećavaju izuzetan program.\n“Somborski filmski festival iz godine u godinu raste, dobija svoj specifičan šarm i sa zadovoljstvom možemo istaći da smo ovom manifestacijom sve bliži ostvarenju vizije našeg sugrađanina Ernesta Bošnjaka, filmskog pionira, koji je Sombor prepoznao kao filmski grad. Verujemo da će ovogodišnje izdanje festivala obradovati sve generacije Somboraca, kao i brojne goste koje očekujemo na festivalu”, rekla je ona.\nOvogodišnji koncept podrazumeva isticanje savremenog domaćeg stvaralaštva, odnosno kultnih kinematografskih ostvarenja našeg podneblja, kao i odabrana dela evropskog i svetskog filma. Od svog osnivanja, festival ima misiju da istakne harmonizaciju vrednosti i raznovrsne kulturne baštine Sombora u kome živi više od 20 različitih nacija. Cilj je organizovati moderan festival bogat sadržajem, nepretenciozan, dinamičan i namenjen gledaocima sa akcentom na istaknute goste, naše najeminentnije filmske stvaraoce.\n“Dobro je da se gledaju i vrednuju autori i glumci, da domaći film, koliko-toliko drži korak sa domaćim serijama, čiji je domet preko televizijskih i kablovskih provajdera, daleko veći od broja bioskopskih posetilaca. Nadam se da će se ti filmovi gledati, i da će nagrade kući poneti najbolji. Mnogo je filmskih festivala i u regionu koji nas okružuje, i malo će ih biti održano ove 2020-te godine, posle korone. Zato Somborski filmski festival, pod ovogodišnjim sloganom "U tem Somboru" sada ima priliku da postavi stvari na svoje mesto, za sebe i za ostale”, izjavio je povodom ovogodišnjeg izdanja festivala gostujući selektor Ivan Karl.\nTrećim izdanjem festivala promoviše se i Sombor kao jedinstvena “film friendly” lokacija sa dugom tradicijom, jedinstvenom arhitekturom i bogatom kulturnom baštinom. To je prepoznao i filmski pionir Ernest Bošnjak, somborski kinematograf i jedan od prvih filmskih autora u Srbiji, po kome jedna od nagrada nosi ime. Bošnjak je bio osnivač jugoslovenske kinematografije, prvi jugoslovenski snimatelj, reditelj i producent, koji je 1906. doneo u Sombor kino-projektor i otvorio bioskop. Kao pristalica filma i entuzijasta, i sam je počeo da snima filmove 1909. godine, a za zasluge na razvoju jugoslovenskog filma dobio je državnu penziju.\nImajući u vidu slavnu istoriju somborske kinematografije, festival želi da postane nacionalni festival koji će svojim aktivnostima povećati vidljivost Sombora na kulturnoj sceni Srbije. Takođe, festival želi da selekcijom i konceptom preraste lokalne okvire i predstavi se kao događaj od nacionalnog značaja, a da nagrada Ernest postane inspirativna i poštovana u srpskoj kinematografiji.\nU okviru predfestivalskog programa “Filmska parada”, biće prikazani animirani dečiji filmovi „Petar Pan i magična knjiga Nedođije“ (sreda, 8. jul) kao i „Crvle: nikad ne letiš sam“ (četvrtak, 9. jul). U glavnoj selekciji će od 10. jula biti prikazana savremena domaća filmska ostvarenja, nastala u Srbiji ali i kroz koprodukcije sa drugim evropskim zemljama sa značajnom filmskom reputacijom. Ovi filmovi su doživeli bioskopske premijere tokom prethodne i početkom ove godine, a među njima su i ostvarenja sa značajnim nagradama na domaćim i inostranim festivalima. Selekcija “VIP Kinoteka” posvećena je klasicima srpskog filma koji su proglašeni za kulturno dobro od nacionalnog značaja. Na festivalu ćemo gledati izbor restauriranih ostvarenja nastalih u saradnji operatera VIP sa Jugoslovenskom kinotekom, sačuvanih u vrhunskom kvalitetu slike i tona za buduće generacije. Panorama švedskog filma realizovana je u saradnji sa ambasadom ove zemlje i prikazuje ostvarenja iz savremene švedske kinematografije, čije su projekcije održane na značajnim evropskim filmskim festivalima tokom prethodne dve godine. Selekcija „Nostalgija“ posvećena je ostvarenjima s osvrtom na značajne događaje i ličnosti iz prošlosti Sombora, naročito ističući one sa afirmativnom notom, koje izazivaju prijatne uspomene starijih generacija i obrazuju mlađe naraštaje.\nUlaz na sve programe trećeg izdanja Somborskog filmskog festivala je besplatan, a filmovi i prateći programi će se održavati u Atrijumu Gradske kuće, Kabareu Narodnog pozorišta Sombor, Dvorištu Županije, i na Trgu Svetog Đorđa.


TRENING ZA ISTRAŽIVAČE – APOS\nPosted on 3. novembra 2014. 7. marta 2019. by apos\nUčesnici treninga bili su mladi aktivisti organizacija potrošača, iz redova članica APOS, iz Novog Sada, Bora, Šapca, Vršca i Požarevca – ali i iz drugih organizacija – Centra potrošača Srbije (CEPS) iz Beograda i Centra za zaštitu potrošača (FORUM) iz Niša. Njihov zadatak biće monitoring cena i usluga za različite ponude na tržištu – od trgovinskih lanaca, finansijkih usluga, kao i interneta i telefonije.\nUPOREDNE CENE – OD PRIPREME DO REALIZACIJE\nKroz praktične primere učesnicima je dat prikaz koliko aktivnosti monitoringa cena mogu biti korisna alatka organizacijama potrošača u cilju direktne pomoći potrošačima, ali i uticaju na trgovce, davaoce usluga, pa i na nadležne državne institucije.\nKRITERIJUMI U SKLADU SA POTREBAMA POTROŠAČA\nPolaznici treninga prošli su i obuku za monitoring usluga na tržištu koje sprovode metodolgijom „tajni kupac“. Učesnici su pre dolaska na trening prikupili cene za 10 osnovnih životnih namirnica iz svojih lokalnih sredina koje su bile zajednički analizirane. Kroz vežbu se proveravalo u kojoj su lokalnoj sredini ove namirnice najskuplje odnosno najjeftinije, i koji trgovinski lanac ima najpovoljnije cene. Zahvaljujući ovoj obuci tim je osposobljen da dalje širi svoja znanja, u svojim loklalnim organizacijama, a sve u cilju da ojačaju svoje kapacitete i nude bolji kvalitet saveta potrošačima.\nObuku za istraživanja uporednih cena na tržištu, po uzoru na metodologiju Krovne organizacije potrošača EU (BEUC) sproveo je asistent na projektu „Potrošač – Investitor na tržištu“ Ivanoski Igor, dok je deo treninga posvećen monitoringu usluga metodologijom „tajnog kupca“ učesnicima treninga prezentovala Koordinatorka ovog projekta i Izvršna direktorka APOS-a Helena Miličević. Oni su već učestvovali u izradi sličnih metodologija i sami bili obučeni u Briselu odnosno od strane vodeće ekspertske organizacije Stiftung Warentest iz Nemačke i na osnovu znanja stečena kroz rad sa Consumer International – Svetskim udruženjem za zaštitu potrošača.\nCategoriesVesti Tagsapos, organizacija potrošača, potrošač investitor, potrošački reporter, projekat, trening, uporedne cene\nPrevious PostPrevious ISKLJUČENJE REDOVNIH PLATIŠA?\nNext PostNext CENE ZA 9 ISTIH NAMIRNICA U 7 GRADOVA